Sejak Buka Tudung Diduga Kecaman Soal Rambut Dan Wajah, Haqiem Rusli Akui Tetap Mahu Laluinya Bersama Isteri

Alam perkahwinan bukan suatu perkara yang boleh diambil remeh. Ia melibatkan dua hati yang bersetuju dan berjanji untuk sentiasa hidup bersama tidak kira susah senang bersama.

Bahkan, dianugerahkan dengan pasangan yang sanggup hidup susah senang bersama adalah rezeki yang cukup tidak ternilai dan perlulah disyukuri. Inilah juga menjadi salah satu kunci kebahagiaan dalam rumah tangga.

Sebab itulah dalam rumah tangga adanya adat dan adab yang perlu kita ambil tahu, supaya tak ada berselisih faham. Namun, janganlah jadikan alasan untuk beralih arah. Jika dahulu, ada yang sanggup hidup susah senang bersama-sama tetapi apabila sudah mula berharta, ada pasangan akan mula lupa jasa dan pengorbanan pasangan mereka.

Berbahan soal ini, sejak bulan lalu, nama isteri kepada penyanyi Haqiem Rusli iaitu Anis Sofea menjadi bualan apabila membuat keputusan tidak lagi berhijab sejak Syawal lalu.

Baru-baru ini, menerusi perkongsian di TikTok Anis dilihat hadir ke sebuah majlis dan dilantik sebagai duta sebuah produk kecantikan.

Menerusi video itu, Anis tampil memakai busana berwarna biru gelap bersama seorang wanita dipercayai pengasas jenama tersebut.

Kelihatan, ketika di sesi pelancaran Anis menanda tangan ‘board’ yang terpampang wajah dan namanya sebagai duta produk berkenaan.

Bagaimanapun, di ruangan komen video di TikTok, rata-rata netizen mengkritik fesyen rambut Anis yang hanya dikepit sahaja ketika hadir ke majlis berkenaan.

Malah, ada yang mengatakan stail rambut Anis itu seperti yang mereka selalu lakukan di rumah serta meminta supaya mengupah hair stylist sekiranya hadir ke majlis seperti sedemikian.

Tidak kurang juga, ada yang mengatakan penampilan pengasas produk tersebut lebih menyerlah dibandingkan dengan Anis.

Terkini, Haqiem Rusli tampil dengan kenyataan menerusi Instagram storynya bahawa mungkin sejak kebelakangan ini mereka sering ditimpa ujian, namun dia dengan jelas menyatakan bahawa akan mengharunginya bersama-sama dengan isteri tercinta.

Memetik laporan sebuah laman portal hiburan, mengulas mengenai keputusan Anis tidak lagi berhijab, ibu Haqiem ada menjelaskan bahawa menantunya itu masih dalam proses membiasakan diri berhijab dan Haqiem enggan memaksa isterinya bertudung.

“Saya baru tahu mengenai keputusannya itu. Disebabkan Anis baru berusia 21 tahun, jadi kami tidak mahu terlalu menekan. Mungkin perasaannya untuk kekal berhijab masih belum terbuka.

“Haqiem ada beritahu, dia tidak mahu terlalu memaksa. Haqiem percaya suatu masa kelak, Anis terbuka hati untuk berhijab sepenuhnya,” katanya.

Sekadar info, pemilik nama lengkap Ridzuan Haqiem Rusli berkahwin dengan Anis pada 19 November 2021.

Majlis perkahwinan itu menjadi topik hangat apabila nilai keseluruhan kedua-dua mempelai dianggarkan mencecah angka lebih RM7 juta.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bapa Amar Baharin Meninggal Dunia-“Mohon Doakan Arwah…”

Bapa kepada pelakon, Amar Baharin iaitu Mohd Baharin Bin Amir telah pergi menghadap ilahi, pagi ini.

Khabar duka berkenaan dikongsikan sendiri oleh Amar menerusi hantaran di Instagram, memohon kepada semua pihak yang mengenali Allahyarham bapa agar diampunkan segala dosa-dosanya.

“Saya Amar ingin memaklumkan pada semua yang mengenali ayah saya Mohd Baharin Bin Amir, ayah saya  telah meninggal dunia.

Mohon doakan arwah semoga Allah ampunkan segala dosa-dosa arwah dan andai ada dosa arwah sesama kalian, mohon diampunkan sepanjang arwah hidup di dunia ini.”-tulis Amar

Tambahnya lagi, Amar turut memaklumkan bahawa jenazah akan dibawa ke Masjid Sungai Sekamat, Kajang untuk diuruskan sekitar 9 atau 10 pagi sebelum proses pengebumian.

Di ruangan komen, rata-rata rakan selebriti dilihat memberikan ucapan takziah buat Amar serta menitipkan doa buat Allahyarham agar dicucuri rahmat serta ditempatkan di kalangan orang-orang beriman.

“Innalillahiwainnailayhirojiuun. Salam takziah buat seluruh ahli keluarga kau, bro. Semoga arwah dicucuri rahmat Allah dan ditempatkan di kalangan hambaNya yang beriman dan soleh..”-Alif Satar

“Al-Fatihah..moga sahabat dan keluarga dikurniakan ketabahan. Moga Allah mengampuni almarhum.”

“إِنَّا لِلّهِ وَإِنَّـا إِلَيْهِ رَاجِعون. Allahummaghfirlahu warhamhu wa ‘afihi wa’fuanhu”. Salam Takziah. Moga Allah ampuni dia, rahmati dia, maafkan dia, muliakan kematian dia, lapangkan kubur dia, jadikanlah SYURGA sebagai ganti tempat tinggal dia dan berilah kesabaran kepada ahli keluarganya, semoga dia di tempatkan di kalangan orang-orang yang beriman.. Al Fatihah.”-Salina Saibi

Kami di Murai turut mahu memberikan salam takziah kepada Amar Baharin dan keluarga di atas pemergian bapa. Semoga rohnya dicucuri rahmat dan ditempatkan di kalangan orang-orang beriman…Al-Fatihah…


Isteri Haqiem Rusli ‘Mengaku’ Diri Seperti Rosé Blackpink, Cetus Pelbagai Reaksi Netizen!-“Ni Rosnah”

Isteri kepada penyanyi, Haqiem Rusli iaitu Anis Sofea sebelum ini menjadi bualan ramai selepas meninggalkan beberapa foto yang memaparkan dirinya yang tidak lagi bertudung litup.

Kini, Anis telahpun dilantik untuk menjadi duta kepada sebuah produk kecantikan jenama tempatan, baru-baru ini.

Menerusi temubualnya yang dimuatnaik di TikTok, Anis menjelaskan sebab dirinya yang ‘feeling’ seperti K-Pop adala disebabkan dirinya yang dikatakan seperti salah seorang ahli kumpulan penyanyi waniita dari Korea Selatan, Rosé Blackpink.

“Kenapa saya nak feeling-feeling jadi K-Pop idol, sebab i rasa i macam Rosé.”-Kata Anis sambil tertawa

Di ruangan komen, rata-rata netizen dilihat memberikan pelbagai reaksi mereka, malah ada yang menyifatkan isteri Haqiem Rusli terlalu “yakin” menyamakan dirinya seperti penyanyi terkenal Korea Selatan berkenaan.

“Gelak sebab nervous ke apa? Alahai kesian Rose aku.”

“Allahu mana nak dapat confident macam ni.”

Dalam pada itu , Anis turut berkongsi nasihat yang dititipkan oleh suaminya yang memintanya agar menjaga maruah sebagai isteri.

“Nasihat Haqiem adalah suruh saya jaga maruah sebagai seorang isteri. Itulah nasihat yang paling saya ingat.”-kongsi Anis

Introducing our Malaysian Sweetheart @anis sofea for Mixberry Sachets Limited Edition. Thanks so much for those yang keep on supporting Sofea & us. Let’s train our mind to see the good in every situation and try to be a rainbow in someone’s cloud ya. 😍 Anyway, today is the day! Let’s get yours now by clicking the link in bio. Love! ❤ #fypシ #fypシ゚viral #foryoupage #mixberry #mixberrypowder #foryou #viral #trending #anissofea #anissofeaz #isterihaqiemrusli #fyp

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Shuhada Jawab Soalan Peminat Bagaimana Tergerak Hati Tinggalkan Hafidz-“Sebab Banyak Sangat…”

Isteri kepada pelakon sensasi, Hafidz Roshdi, iaitu Nurul Shuhada Mat Shukri tampil menjawab persoalan peminat mengenai bagaimana dirinya membuat keputusan untuk meninggalkan Hafidz yang didakwa curang sewaktu berkongsi pautan Ask Me A Question di Instagram miliknya.

“Macam mana Kak Shu boleh decide untuk gerak dan tinggal H terus?. Semoga akak kuat ya.”-soal peminat di Instagram

Shuhada kemudian menjawab persoalan peminat dengan menyatakan bahawa dia telah diberikan terlalu banyak ‘hint’ mengenai individu berkenaan oleh Allah SWT sebelum kahwin.

“Sebab banyak sangat dah hint Allah kasi, before kahwin, YTJT, lepas kahwin lagi, so..Allah marah lah. Sayang aku ni ha, sayang terlebih lebih kan dah kena, gittew bahasa kasarnya.”-kongsi Shuhada

Turut menjawab persoalan mengenai detik perkenalannya bersama H suatu ketika dahulu, Shu menyatakan bahawa mereka bercinta secara terbuka dan tidak menyembunyikan sebarang isu.

“Kenal masa dekat MSU, masa tu tak bercinta kan so memang score la in studies.  Kenal 2-3 tahun sebelum kahwin dan takde hidden ke apa, memang terbuka je bercinta secara islamik HAHA tapi tula,

dia kata tiber kita bukan soulmate dia pulak kerana taste lagu tak sama hahaha.”-kongsi Shuhada lagi

Sekadar info, Shuhada dan Hafidz pernah mendirikan rumah tangga pada 30 April 2016. Mereka turut dikurniakan dua cahaya mata iaitu Humairah dan Umar.


Aaron Aziz Kongsi Momen Bersama Isteri, Komen Johan Curi Perhatian!

Umum mengetahui pelakon Aaron Aziz sekeluarga telah berada di Jepun sejak minggu lalu bagi menghadiri majlis konvokesyen putera sulungnya, Danish Anaqi yang berjaya memperoleh pra diploma di UWC ISAK, Karuizawa, Jepun.

Apa yang mencuri perhatian adalah perkongsian Aaron di Instagram yang memuatnaik foto dirinya bersama isteri, Diyana Halik berserta kapsyen yang memberikan ‘hint’ bahawa isterinya akan membeli belah di negara matahari terbit itu.

“Masya Allah bila di Tokyo mula lah lentok lentok kepalanya. Semoga abang diberikan kekuatan untuk menghalang apa yang tak diingini.

Yang mana paling bahaya ya?. Itinerary Ma’am besar hari ini Shinjuku dan Shibuya. Tinggal pulak di Ginza. She always took my heart and money away.”-kapsyen Aaron di Instagram

A post shared by Aaron Aziz (@aarondwiaziz)

Dalam pada itu, komen pelakon dan pelawak terkenal, Johan Raja Lawak pada hantaran Aaron turut mencuri perhatian, dengan menitipkan nasihat buat Aaron agar membuat persediaan mental di saat isteri menghabiskan duit suami.

“Ingat ye abang @aarondwiaziz mental tu perkukuhkan!! Awak tu suami!! Keras sikit!!. Buat sis ku yang cantik @diyanahalik awak tu isteri takpe habiskan duit suami.

Pastu doa bebanyak supaya dia banyak rezeki..Lentok tu kureng laa. Kena bagi manja lagikk..Tenung muka dia 😈🤣.”-komen Johan Raja Lawak

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kena Selesai Dahulu Status 2 Talak Dan 1 Taklik, Mahkamah Mahu Tahu Yang Sebenarnya Syamsul Sudah Lafaz Berapa Kali

Lumrah pasangan yang menjalin kasih, terkadang apabila sudah bermosi, kata-kata yang dilemparkan pastinya penuh caci dan maki. Walaupun di hati kata sayang tetapi jika sudah dibelenggu rasa sedih ada saja fikiran negatif terlintas di hati.

Oleh yang dekimian NABI SAW berpesan kepada umatnya berkaitan lafaz yang memberi kesan kepada sesuatu hukum kerana sifat manusia adakalanya ampuh terhadap tekanan atau emosi.

Sifat itu sebenarnya banyak didorong bisikan syaitan dan iblis yang sentisa mencari ruang untuk merosakkan kehidupan manusia dan umat Islam.

Tiada pengecualian apabila segala rukun dan syarat lafaz itu lengkap, maka ia tetap memberi kesan hukum.

Lafaz nikah, talak dan rujuk yang diucap dengan lengkap segala rukun serta syaratnya akan menyebabkan lafaz itu sah dan memberi kesan hukum.

Bagaimanapun, ramai pasangan mungkin keliru sama ada jika hanya berniat sahaja jatuh talak. Jawapannya adalah tidak jatuh jika hanya niat di hati.

Itu penjelasan Pejabat Mufti Wilayah Persekutuan (PMWP) yang menyatakan, talak tidak jatuh dengan hanya berniat tanpa menyebutkan lafaz cerai secara jelas (sarih) mahupun kiasan (kinayah) yang merupakan salah satu rukun talak.

“Talak akan berlaku jika memenuhi rukun-rukun serta syarat-syaratnya. Setiap rukun terdapat syarat-syaratnya. Rukun talak ialah suami, isteri, sighah (lafaz), niat dan wilayah (kekuasaan).

“Sekiranya seorang suami hanya berniat talak, maka ia tidak sempurna melainkan memerlukan kepada rukun lafaz talak sama ada lafaz yang jelas atau kiasan dan rukun talak lain yang memenuhi syarat-syarat nya,” katanya.

Berbahas soal itu, kemelut rumah tangga pengarah sensasi, Syamsul Yusof, 39, dan isteri pertama, Puteri Sarah Liyana, 38, terus berpanjangan apabila Mahkamah Rendah Syariah, menetapkan 14 Jun depan sebagai tarikh baharu untuk status pengesahan lafaz cerai.

Peguam syarie mewakili Puteri Sarah iaitu Datuk Akberdin Abdul Kadir yang ditemui selepas laporan Jawatankuasa Pendamai (JKP), hari ini berkata, kedua-dua pihak perlu mengesahkan dua lafaz cerai yang didakwa pernah dilakukan Syamsul sebelum ini.

“Tujuan utama kita hari ini adalah mahkamah mendengar penjelasan daripada pegawai JKP yang mengendalikan proses ini. Mahkamah berpuas hati dengan prosedur dijalankan oleh pegawai JKP dengan tertib.

“Dan mahkamah memaklumkan pendapat pengerusi JKP dan wakil kedua-dua pihak bahawa perkahwinan ini tidak boleh diselamatkan.

“Antara yang dikongsikan adalah shiqaq, ada pihak ketiga dan tidak bertanggungjawab.

“Sebelum teruskan dengan proses berikutnya, iaitu untuk merujuk pada hakam kerabat, peguam Syamsul, Azmi Mohd Rais membangkitkan lafaz talak yang sudah dilafazkan oleh anak guamnya.

“Jadi, mahkamah mendapati isu lafaz cerai di luar mahkamah perlu diselesaikan dahulu kerana mahkamah perlu tahu talak ke berapa, memandangkan kami sudah membuat permohonan cerai.

“Dia kata ada dua lafaz dan satu taklik, taklik adalah ‘conditional divorce’,” katanya kepada BH Online.

Kata Akberdin, oleh itu, mahkamah sudah berikan satu tarikh lain untuk kedua-dua pihak berbincang mengenai siapa yang mahu memfailkan permohonan pengesahan lafaz cerai di luar mahkamah.

“Kita perlukan memfailkan kepada mahkamah mengesahkan perceraian disabit atau tidak.

Peguam Syamsul syorkan untuk kami failkan sebab peguam mahu berjumpa dan berbincang cara terbaik untuk selesaikan kes ini.

“Sama ada kami failkan atau pihaknya yang failkan, kami akan maklumkan,” katanya.

Sebelum ini, sesi perdamaian antara Syamsul dan Puteri Sarah melalui JKP di Jabatan Agama Islam Wilayah Persekutuan Kuala Lumpur (JAWI) di sini, menemui jalan buntu.

Puteri Sarah mendakwa usaha berdamai dengan Syamsul tidak akan terjadi, sebaliknya, nekad dengan keputusan bercerai.

Malah, Puteri Sarah mengaku enggan bersemuka dengan Syamsul, sebaliknya meminta sesi dilakukan dalam bilik berasingan.

Berikutan itu, proses JKP dibawa kepada sebutan kedua di Mahkamah Rendah Syariah Kuala Lumpur, hari ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bahaya! Peminat Edit Baju Sweet Qismina Guna AI Jadi Seksi Dan Nampak Lurah, Warganet Berang Fitnah Isteri Orang Sesuka Hati

Pernah dengar Donal Trump berkomunikasi dalam bahasa Melayu? Atau melihat video Barrack Obama ditukar rupa paras dari muka orang lain? Itulah contoh keupayaan dalam teknologi AI.

Meskipun pada dasarnya Artificial Intelligence (Kecerdasan Buatan) merupakan salah satu cabang sains dalam menjadikan sesuatu benda mempunyai kepintaran seperti manusia.

Antara cabang penting dalam AI ialah pembelajaran mesin (machine learning) iaitu keupayaan mesin yang mampu ‘belajar’ untuk menjadi pintar.

Secara konsepnya, mesin yang bakal ‘diajar’ manusia perlu dilengkapkan dengan maklumat yang banyak untuk menjadikannya lebih pintar berbanding mesin lain.

Dengan kata lain, mesin akan dilengkapkan dengan ribuan percubaan untuk menyelesaikan sesuatu tugas. Di sepanjang proses ini, mesin tersebut akan memahami dan mempelajari konsep untuk menyelesaikan tugas tersebut.

Walaupun teknologi kecerdasan buatan ini sudah berkembang maju dan banyak diterapkan, tapi ia juga mempunyai kelebihan dan kekurangan yang memberi kesan secara langsung atau tidak langsung dalam kehidupan manusia.

Sebagai contoh, etika dan moral ialah ciri manusia yang paling penting dan sukar untuk digabungkan ke dalam AI. Kemajuan pesat AI telah menimbulkan beberapa kebimbangan bahawa suatu hari nanti jika tidak digunakan dengan kawalan yang sebaiknya.

Dengan teknologi AI, gambar atau video sesiapapun boleh ditukar, malah lebih menyeramkan banyak imej selebriti telah ditukar untuk video aksi pornografi!

Berbahas soal ini, baru-baru ini tular sebuah gambar pelakon kecil molek, Sweet Qismina di laman TikTok apabila terdapat seorang pemilik akaun bertindak untuk mengubah suai pakaian yang dipakai dlama gambar terbabit menjadi seksi dengan bantuan (Ai) ini.

Menjengah ke ruangan komen, rata-rata waraganet berpendapat bahawa tindakan itu adalah salah dan tidak wajar.

Malah, ada yang mula berasa khuatir dengan kelebihan dan kemudahan teknologi yang disalah guna oleh individu yang tidak bertanggungjawab.

Hal yang demikian kerana ianya boleh menjadi fitnah kerana mengetahui baju asal yang dipakai oleh Sweet itu sebenarnya tidak menjolok mata.

Oleh yang demikian, kawal lah diri anda daripada memuatknaik gambar yang dirasakan mampu menarik minat kumpulan yang tidak bertanggungjawab itu serta menarik penafsu songsang.

Pilihan sebenarnya terletak di tangan anda. Mahu orang memuji kecantikan atau mahu menjadi bahan hiburan dan angan-angan si pedofilia yang berada entah di mana.

Siapa tahu, mereka adalah di kalangan individu yang berhampiran atau yang kita kenali. Ini kerana ada laporan menyebut kira-kira 89 peratus kes membabitkan pelaku yang dikenali mangsa!


Tular Berita Sedang Sakit, Sherry Ibrahim Jelas Cerita Sebenar!

Pelakon, Sherry Ibrahim tampil memberi penjelasan selepas tular berita di media sosial yang didakwa sedang mengalami masalah kesihatan sehingga menampakkan dia kelihatan pucat.

Menerusi hantaran di Instagram, Sherry dilihat memuatnaik tangkap layar keratan artikel yang memaparkan wajahnya yang kelihatan pucat itu, menjelaskan bahawa dirinya tidak berada dalam keadaan sakit.

“Sherry tidak sakit. Thank you yang mendoakan. Thank you for all your kind words. Sentiasa doa yang baik-baik untuk semua.”-jelas Sherry di Instagram

Di ruangan komen, rata-rata netizen dilihat menitipkan doa buat pelakon drama Luka Di Hati Diya, malah ada yang berkongsi rasa terkejut dengan penyebara berita palsu tersebut di media sosial.

“Bila kurus sangat pun tak begitu lawa, ada orang yang cantik kurus ada yang bila kurus tak kena dengan muka.”

“Tu la, geram kita dibuatnya. Yang netizen dalam FB tu bermasalah jugak. Bulat-bulat percaya dan buat salam takziah lagi. Apapun sekarang ni pasal artis, kena direct tanya kat IG empunya diri, kat IG kita boleh buat pengesahan. Saya ada tengok haritu tapi saya tak percaya sebab saya selalu gak tengok IG sis.”

“Semoga baik-baik saja buat kak Sherry Ibrahim dan sihat-sihat selalu Aaamin.”

“Moga sentiasa sihat dan berada di bawah lindunganNya.”

“Sakit pulak hati kita tengok statement.”

“Keep strong. Semoga sentiasa dilindungi Allah.”

Terlalu banyak berita palsu di media sosial, tuan empunya diri berada dalam baik sahaja..

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Shila Amzah Gementar Tonton Video Wanita Dipukul Suami, Tampil Titip Nasihat!

Penyanyi, Shila Amzah dilihat membuat perkongsian bersama peminat di media sosial mengenai sebuah video yang tular di media sosial, memaparkan seorang lelaki bertindak melakukan kekerasan terhadap isterinya.

Menerusi Insta Stories, Shila akui rasa gementar apabila menonton video berkenaan, serta turut menitipkan nasihat buat mana-mana individu yang melalui situasi yang sama.

“Ya Allah terketar tangan tengok nie, kepada sesiapa yang mengalami ini, tolong lah tau bahawa anda tidak sendirian, memang jalan untuk pergi itu nampak sukar, tapi percayalah, jalan tu tetap ada dan wujud.”-titip Shila

Tambahnya lagi, penyanyi ini turut meminta individu yang menghadapi keganasan dalam rumah tangga untuk meminta bantuan kepada keluarga dan rakan serta aduan kepaa unit jenayah dan kekerasan rumah tangga.

“Tak kiralah dia akan cari balik ke lubang cacing sekalipun, sekurang-kurangnya kita dah terlepas. Minta tolong keluarga, minta tolong kawan. Buat aduan terus kepada unite jenayah dan kekerasan rumah tangga. Benda boleh berubah bila you nak terus tinggalkan dia.”-Tulis Shila lagi

Terdahulu, Shila Amzah menerusi Instagram Live pernah membuat pendedahan kepada peminat mengenai dirinya yang pernah menjadi mangsa penderaan secara emosi, fizikal serta kewangan, namun dirinya tidak mengulas dengan lebih lanjut disebabkan rasa bimbang bakal membuka aib serta tidak mahu memanjangkan isu berkenaan.


Selebriti Ini Dikritik Selepas Terpampang Di Billboard?, Haters Dikecam Netizen

Baru-baru ini, penyanyi yang terkenal menerusi lagu Ku Bersuara iaitu Ernie Zakri menerima khabar gembira apabila wajahnya menghiasi papan iklan digital tersohor di New York Times Square, Amerika Syarikat.

Penampilan Ernie pada papan iklan tersebut adalah sebagai penyanyi yang diwakilkan dari Malaysia menerusi kempen Equal aplikasi terkenal Spotify. Equal merupakan anjuran Spotify yang mengetengahka artis wanita dari serata duinia.

Sebelum Ernie Zakri, terdapat beberapa penyanyi wanita Malaysia yang lain yang pernah menghiasi papan iklan tersebut seperti Dato’ Sri Siti Nurhaliza, Yuna, Dolla, Iman troye, Aina Abdul dan lain-lain.

Selepas Wajah Ernie Zakri terpampang pada iklan tersebut, ramai peminatnya yang mengucapkan tahniah atas kejayaan berada di papan iklan tersebut. Mereka juga teruja kerana tidak semua artis berpeluang mendapat penghargaan yang sedemikian di negara luar.

Namun, ada sesetengah individu yang tidak senang dengan apa yang dicapai oleh Ernie sehingga meninggalkan komen yang tidak sepatutnya serta berunsur mengutuk.

“Mat Salleh kt New York mesti tertanya “ni bibik sapa ni?”-katanya

Komen tersebut telah membangkitkan rasa kamarahan dari netizen serta mereka membalas komen dan mengecam pemuda tersebut.

“Dekat media sosial je balaci ni berani, kat real berkicap muka dia ni ahahaha”-kata mereka

“Cehh berani pakai fake akaun je kau ni shibat”-ujar mereka

“Jenis manusia yang hati asyik dengki kat orang lain..abai je dia”-tulis mereka

“Nope, my friend dekat nyc ada snap and pernah cakap yang dia nampak artis2 malaysia papar dekat billboard and dia instantly recognize those peeps are from Malaysia, Yes dia mat salleh and dia dengar lagu melayu”-tambah mereka

Apa-apa pun, sebagai orang yang beragama islam, tidak elok untuk bercakap sedemikian kepada individu lain kerana setiap percakapan dan perbuatan akan kembali kepada diri kita semula. Jika kita inginkan kebaikan datang maka kita perlu membuat kebaikan kepada orang lain. Apa kata anda?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Netizen Teruja Syafiq Kyle Tayang Badan-“Buat Persiapan Untuk Majlis Kahwin Nanti Ke?”

Mohd Syafiq Shamim Abdul Razak atau lebih dikenali sebagai Syafiq Kyle, merupakan seorang pelakon hebat di Malaysia. Syafiq sering mendapat watak utama dalam drama dan filem-filem tempatan. Beliau merupakan naib juara Hero Remaja 2011/12 dan mula dikenali menerusi drama bersiri Tanah Kubur.

Pada Januari yang lalu, Syafiq telah selamat mengikat tali pertunangan bersama pelakon wanita Malaysia iaitu Mimi Lana dan dikhabarkan akan melangsungkan perkahwinan selepas Hari Raya Aidilfitri tahun ini.

Baru-baru ini, di laman tiktok milik @iamcaptainjoe memuat naik satu video yang mencetuskan perbualan ramai. Video tersebut kini mencecah 292 ribu tontonan, 19 ribu tanda suka dan 100 lebih komen.

Di dalam video tersebut, memaparkan Syafiq Kyle dan pemilik akaun tiktok tersebut menayangkan badan selepas selesai sesi ‘Workout’ bersama-sama.

#syafiqkyle #syafiqkylez #positivemotivation #gymmotivation #fitnessjourney #motivasigym #fitnesschallenge don’tgiveup #bodybuildingtips #themuscle #workoutmotivation #bodybuilding #fitnessmotivation #fitlife #fitnessmodel #explorepage #workoutideas #gymlife #motivationformen #captainjoeworkout #motivation #syafiqkyle

♬ original sound – Captain Joe – Captain Joe

Rata-rata, ramai netizen yang teruja melihat Syafiq Kyle menayangkan badannya. Ada yang memuji serta ada yang meluahkan yang kurang senang melihat badannya terbentuk begitu cepat melainkan jika menggunakan steroid. Ada juga yang mengatakan siapkan badan untuk menjelang hari perkahwinan.

“Äku main gym sehari dah pergi depan cermin nak tengok badan”-kata mereka

“Hurm makin nak kahwin makin hensem aihh”-ujar mereka

“Inject steroid, sebulan je terus nampak perubahan. rutin wajib bodybuilders”-tambah mereka

“Syafiq ni masa awal debut dia dulu gemok tembam, kurus dah sekarang”-tulis mereka

Apa-apa pun, tidak salah jika dia membuat persiapan untuk nampak lebih segak masa hari persandingannya nanti dan semoga majlisnya nanti berjalan dengan lancar.


Iqbal Zulkefli Dituduh Mengubah Ciptaan Allah Selepas Ambil Rawatan Suntikan Pada Wajah?

Penyanyi, pelakon, dan usahawan, Iqbal Zulkefli mendapat kritikan oleh segelintir netizen selepas memuatnaik video yang memaparkan dirinya yang mengambil rawatan suntikan pada wajah.

Menurut Iqbal, dia menjalani rawatan suntikan ‘Fat Melting Injection’ untuk mencairkan lemak degil pada wajahnya di sebuah klinik berdaftar.

“Sejak dulu saya tidak pernah buat suntikan. Apabila saya belajar dan bertanya ramai doktor, ada satu rawatan terkenal, selamat yang membuka mata saya iaitu suntikan cairkan lemak.

Macam magik juga dua minggu lepas saya buat, tiga empat hari ni ramai tegur pipi saya makin surut. Penat diet, pipi tetap montel, perut, lengan, bawah dagu semua boleh buat.”-kongsi Iqbal

Walaubagaimanapun, perkongsian Iqbal mendapat reaksi kurang senang oleh sesetengah netizen yang berpendapat usahawan sensasi ini telah mengubah ciptaan Allah.

“Adakah pipi itu mendatangkan kemudaratan pada kamu?. Jika tidak, tidak perlu la ubah ciptaan Allah.”

“Ya Allah! Kenapalah kau buat. Allah dah ciptakan kau handsome dan berduit . Bersyukurlah!. Tak perlu nak ubah ciptaan Allah. Tak takutkah kau.”

Biarpun mendapat kritikan, Iqbal tetap mendapat pujian peminat, serta ada yang mempertahankan tindakan Iqbal yang hanya menjalani rawatan memecahkan lemak pada wajah.

“Dia cucuk bukan ubah muka pun. Hanya pecahkan lemak area situ. Salah ke? Asal cucuk je dosa… 😒😒.”

“Suntikan kurus pipi ni boleh tahan 2/3 bulan, tapi jangan 2 3 bulan pegi suntik lagi sebab nanti muka tak balance. Muka kecik badan sedang-sedang pulak 😂.”

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Confirm Goyang! Artis Dangdut Malaysia & Indonesia Bakal Bergabung Dalam Satu Pentas Ogos Ini

Mission Sight Sdn Bhd baru-baru in telah mengumumkan perincian mengenai Konsert Goyang Asia-Koplo Milenia. Konsert akan datang iaitu menghimpunkan bintang dangdut popular Indonesia dan Malaysia di atas satu pentas, pada 12 Ogos 2023.

Bakal berlangsung di Pusat Ekuastrian Bukit Kiara, penonton bakal disajikan persembahan selama dua jam itu menampilkan Siti Badriah, Fitri Carlina, Hesty Klepek2 dan Rhena Morena dari Indonesia. Dari Malaysia pula menampilkan dua penyanyi dangdut yang tidak asing lagi di Malaysia iaitu Ani Maiyuni dan Baby Shima.

Memeriahkan lagi konsert ini turut menampilkan artis dangdut ‘legend’ tanah air Mas Idayu, Amelina dan Ramlah Ram.

Riezman Khuzaimi mewakili Mission Sight berkata konsert ini membawa misi untuk mengintegrasikan dangdut ke dalam masyarakat moden dan industri muzik.

“Kami mahu memperkenalkan semula genre dangdut ke dalam pasaran semasa dan pada masa akan datang. Dangdut tidak sepatutnya dijadikan muzik untuk orang-orang tertentu sahaja tetapi boleh dinikmati oleh semua.

“Lihat sahaja pada zaman kegemilangan Amelina, Mas Idayu dan Ramlah Ram…lagu-lagi mereka dinikmati dan diterima semua,” katanya.

Tambah Riezman lagu, Mission Sight juga mahu memperkenalkan bakat dan pelapis baru genre dangdut.

“Di negara kita tidak ramai artis berkembang dengan genre ini (dangdut). Jadi, kami gabungkan bintang dari kedua-dua negara, Indonesia dan Malaysia untuk menggegarkan kembali industri dengan muzik dan lagu-lagu dangdut.

“Dalam pada itu, kami berasakan dengan penganjuran konsert ini nanti dapat menarik peminat-peminat dari negara serumpun seperti Indonesia, Malaysia, Singapura dan Brunei untuk menonton artis kegemaran mereka membuat persembahan.

“Secara tidak langsung acara ini dapat mengembangkan industri pelancongan negara juga dan kami beradakan ia cara pemasaran baharu untuk industri pelancongan dan muzik,” katanya.

Dalam pada itu kata pelakon, pengarah serta penerbit berusia 53 tahun itu, pihaknya sudah bersedia dengan sebarang kemungkinan termasuk dikecam dan acara tersebut dipolitikkan sesetengah pihak.

“Ya, tidak dinafikan kebarangkalian itu berlaku dan mungkin akan ada yang mendesak agar konsert ini dihentikan.

“Kami sebagai penganjur sudah memberi garis panduan kepada para artis dan mereka faham dan bersetuju untuk mematuhinya.

“Saya rasa tidak adil jika peniant dihalang untuk berhibur kerana negara kita, negara demokrasi,”katanya.

Mengulas lanjut, Riezman berkata dia terpanggil untuk menganjurkan konsert selepas melihat banyak konsert yang melibatkan artis tempatan dan antarabangsa diadakan selepas pasca pandemik Covid-19.

Ditanya mengenai karier dalam lakonan, Riezman berkata setakat ini dia mahu memberikan fokus kepada konsert terlebih dahulu.

“Buat masa ini saya mahu fokus kepada konsert ini dahulu. Sekarang saya agak sibuk berulang alik dari Malaysia ke Jakarta untuk konsert ini.

“Ketika ini saya tidak mempunyai apa-apa perancangan untuk menerbitkan sebarang drama atau filem daripada produksi saya,” katanya.

Konsert Goyang Asia-Koplo Milenia bakal menampilkan selebriti versatil Malaysia, Didie Alias sebagai hos bersama Shandrra Rose dari Indonesia. Penjualan tiket di zom duduk bermula dengan harga di RM658 (VIP), RM598 (Power), RM458 (Zon A), RM398 (Zon B). Sementara itu di zon berdiri pula RM358 (Zon C), RM258 (Zon D), RM158 (Zon E dan F). Pembelian tiket boleh dibuat di www.ticket2u.com.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Netizen Syorkan Anis Sofea Ambil Stylist Yang Mahir Supaya Kelihatan Lebih Anggun?

Terdahulu, isteri kepada penyanyi lelaki Malaysia, Haqiem Rusli iaitu Anis Sofea Tampil dengan imej tidak lagi bertudung. Perkara tersebut mendapat kecaman yang hebat dari netizen, malah sehingga ke hari ini perkara tersebut tidak henti-henti menjadi bahan kecaman.

Baru-baru ini, Anis dilaporkan telah mejadi duta bagi sebuah produk kecantikan tempatan. Sempat tular satu video dari produk kecantikkan tersebut yang menyatakan bahawa mereka keliru kerana mengingatkan Anis adalah Jisoo dari kumpulan Blackpink kerana terlalu cantik.

Cantiknya our Malaysian Sweetheart @anis sofea 🥹❤ Memati ingat Jisoo @blackpinkofficial tadi. So in love with her skin OMG! 😍 Anyway, khas buat 1000 orang terawal, jom redeem Mixberry by clicking the link in bio now 💃🏻 #fypシ #fypシ゚viral #foryoupage #mixberry #mixberrypowder #foryou #viral #trending #anissofea #anissofeaz #jisoo #blackpink #flowerchallenge #flower #jisooflower

Namun pada ruangan komen di video tersebut mendapat kecaman yang hebat dari netizen. Mereka menyatakan bahawa Anis kurang menyerlah penampilannya selepas tidak bertudung. Ada juga yang menyarankan supaya Anis membeli hair tonik supaya rambut nampak lebih sihat.

Ada juga yang kurang senang dengan gaya rambut yang di tata rias itu dan mencadangkan untuk mengambil tata rias rambut yang lebih mahir.

“Kena try beli hair tonic bellakhann”-kata mereka

“Tolonglah upah hair stylist”-ujar mereka

“Yang part dia pegang produk tu serius aku kalau kt rumah buat rambut camtu kemas2 rumah”-tulis mereka

“Kannn, aku mop rumah rambut camtulah selesa”-kata mereka

“Kalau laskan rambut pastu buat curly sikit mesti vogue”-tambah mereka

Apa-apa pun, semoga pada masa hadapan Anis mengambil ini sebagai cabaran untuk memperbaiki penampilan agar diterima ramai. Serta menggunakan perkhidmatan yang lebih mahir, bagi menyerlahkan gaya yang lebih anggun untuk dirinya.


Puteri Sarah Mahu Tutup Chapter Lama, Buka Lembaran Baru Di Jakarta?

Baru-baru ini, berlangsungnya sidang media untuk siaran drama Hijrah Jannah bertempat di Dadi Cinema Pavilion Kuala Lumpur. Selebriti yang membintangi Drama tersebut juga turut hadir bagi menjayakan persidangan itu, antaranya Remy Ishak, Daniella Sya, Puteri Sarah Liyana dan Ezadi Aziz.

Drama tersebut mengisahkan tentang polemik perkahwinan serta tanggungjawab lelaki sebagai suami di dalam kerangka poligami. Drama ini turut memberi penekanan terhadap penerimaan golongan mualaf di kalangan keluarga dan masyarakat.

Di dalam Drama Hijrah Jannah, Puteri Sarah membawakan watak yang mencabar dalam hidupnya iaitu sebagai penyondol rumah tangga. Katanya semasa di sidang media, dia menyahut cabaran tersebut kerana sebelum ini tidak pernah dapat watak sedemikian dan itu merupaka pertama kali.

Diulas dengan lebih lanjut, Puteri sarah sentiasa berbincang dengan pengarah dan para pelakon yang lain bagi menjayakan watak tersebut. Selain itu, Puteri Sarah juga kini sibuk menempa nama di negara seberang iaitu Indonesia kerana dilamar berlakon di sana serta dapat merakamkan lagu.

“Saya baru sahaja habis 100 episode drama, rezeki semakin luas selepas apa yang terjadi pada saya, Allah Tarik sini, Allah bagi yang kat sana. Yang paling penting fokus i pada anak-anak, Walaupun i busy i akan bagi masa untuk anak2 dan diorang pun semakin happy” kata Puteri Sarah

Katanya lagi, dia mendapat beberapa filem dari negara seberang dan dengan itu dia menyatakan ingin menutup fasa kehidupannya yang sia isa dan membuang masa begitu sahaja. Selain itu, Puteri Sarah sudah penat mengalami pelbagai cabaran dan kini ingin fokus pada kerjaya dan anak-anak.

Tambahnya lagi, dahulu semasa rumah tangganya hangat diperkatakan dia tidak boleh berfikir dengan tenang, akan tetapi kini dia dapat ketenangan diri dan berfikir dengan baik. Puteri Sarah juga mengambil apa yang menimpanya sebelum ini sebagai hikmah dengan menyebabkan rezekinya terbuka dengan lebih luas.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Emma Maembong Kesal Dituduh Menonton Wayang Ketika 10 Hari Berpantang?-“Tak Settle Lagi Ke…”

Pelakon, Emma Maembong sebelum ini pernah mendapat teguran netizen selepas dilihat mengangkat anak sulungnya untuk melihat bayi lelaki selepas bersalin pada akhir April lalu.

Bayi lelaki kedua yang diberi nama Shakil Aryan Shah telah selamat dilahirkan secara normal dengan berat 3.4 kilogram di sebuah pusat perubatan.

Terkini tular pula berita palsu yang mendakwa Emma Maembong yang baru menjalani tempoh berpantang selama 10 hari telah keluar pergi menonton wayang sebagai tanda sokongan terhadap pelakon, Zizan Razak yang membintangi filem Polis Evo 3.

“Baru 10 Hari Berpantang, Emma Maembong Keluar Pergi Wayang ‘Support’ Zizan Razak.”-tajuk artikel portal berkenaan

Tidak berdiam diri, Emma menerusi Insta Stories, dilihat memuatnaik tangkap layar keratan artikel berkenaan serta menjelaskan bahawa dirinya yang telah bersalin pada 27 April 2023.

“Guys saya bersalin 27/4 ye. Apo baru 10 hari berpantang.”-tulis Emma Maembong di Instagram

Dalam pada itu, Emma turut mempersoalkan pihak terlibat yang masih membangkitkan isu berpantang.

“Tak settle settle lagi ke isu pantang ni.”-soal Emma lagi

Sekadar info, Emma Maembong mendirikan rumah tangga dengan seorang juruterbang, Muhammad Shazli pada 20 Februari.

Pasangan ini turut dikurniakan dua anak lelaki, iaitu Shariq Gabriel, 2, dan Shakil Aryan Shah yang selamat dilahirkan pada 27 April 2023.


Akur Dengan Status Shuib Sebagai Tunangan Orang, Tapi Peminat Pula Lebih Suka Zara Zya Berbanding Watie Jadi Pengganti Sarah

Apabila sesuatu perkara berkait tentang jodoh, ianya merupakan sesuatu perkara yang tidak boleh dipaksa. Kita tidak boleh mengikut kehendak kita semata-mata, kerana Jodoh adalah ketentuan yang Maha Esa. Siapa kita untuk bersuara tentang jodoh sekiranya Allah masih belum temukan kita dengan jodoh kita?

Apa yang dialui oleh setiap individu adalah ketetapan yang ditulis oleh Allah SWT. Apabila kita sudah menebalkan muka untuk mengenali seseorang itu, namun apabila sudah tertulis jodoh kita bukan bersama mereka, pasti akan terputus jua walaupun sudah bermacam-macam usaha dilakukan.

Setiap perhubungan yang tidak berhasil, percayalah pasti ada yang lebih baik menanti anda. Jangan sesekali wujud perasaan paksa memaksa kerana jodoh, tidak boleh dipaksa.

Kita hanya boleh merancang, tidak lebih daripada itu. Diharap kepada pembaca semua yang masih belum bertemu jodoh jangan lupa untuk sentiasa berdoa kepada Allah atas setiap apa yang direncanakan.

Jangan sesekali meletak harapan tinggi menggunung kerana apabila jatuh kita yang akan berasa peritnya.

Berbahas soal ini, sebelum ini pelakon cantik, Zara Zya baru-baru ini mengaku dirinya sedikit sebanyak terkena tempias netizen mengenai pertunangan rakan industrinya, Shuib dan Watie.

Kali ini, sekali lagi selebriti ini menafikan berkenaan dakwaan pernah menjalin hubungan dengan Shuib, Zara Zya mahu netizen berhenti membicarakan soal itu berikutan jejaka terbabit sudah bertunang dengan usahawan, Watie Hanifah.

Namun, menjengah ke ruangan komen sosial media, rata-rata warganet merasakan Zara ini lebih bersesuaian untuk digandingkan sebagai pasangan bercinta. Malah ada yang sentiasa mendoakan agar mereka ini berjodohan.

Bagaimanapun, memetik laporan berita Zara atau nama sebenar, Zainurul Razia Mohd Zainuddin menjelaskan, dia dan Shuib tidak pernah bercinta, sebaliknya, apa dipaparkan sekadar gimik mempromosikan perniagaan yang diusahakan bersama.

“Ada orang bertanya kenapa bukan Zara dengan Shuib? Kenapa itu dan kenapa ini? Saya hendak buat apa? Saya dengan Shuib bukan pernah ada apa-apa pun. Kami tidak pernah jalin hubungan.

“Sampaikan ada orang yang mahu menjodohkan, hendak atur hala tuju hidup saya dengan siapa.

“Sebelum ini, gosip saya dan Shuib, seperti orang tahu, sekadar kandungan untuk perniagaan kami,” katanya
Berikutan itu, Zara berharap peminat tidak lagi memperkatakan soal itu atau menggembar-gemburkannya.

“Pasangan hidup kita bukan orang lain yang tentukan… Kita sendiri. Saya tidak beritahu sesiapa pun, tiada siapa tahu.

“Usah terlalu seronok hendak mengatur kehidupan orang lain. Saya sangat harap semua orang berhenti bercakap mengenai saya dan Shuib.

“Saya juga mohon orang ramai menghormati kehidupan peribadi saya dan Shuib,” katanya.

Benarlah kata orang, cinta dan jodoh tidak boleh dipaksa-paksa. Cinta memerlukan keikhlasan daripada dua hati untuk saling menyayangi dan melengkapi.

Biarkan cinta itu sendiri yang membawa kita ke jalan yang benar dan lurus, bukan atas dasar hawa nafsu semata-mata. Cinta ikhlas kerana Allah akan menguatkan lagi cinta kita sesama insan.

Untuk rekod, pada 6 Mei lalu, Shuib bertunang dengan Watie pada majlis tertutup di kediaman usahawan berkenaan serta dijangka melangsungkan pernikahan pada 23 Jun depan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tak Kuat Macam Wanita Lain, Ernie Zakri Akui Dirinya Akan Jadi Gila Jika Syamel Dirampas Penyondol Rumah Tangga

Gila meroyan dikatakan paling banyak berlaku ke atas wanita yang menghadapi tekanan perasaan berkaitan suami yang curang atau mempunyai perempuan simpanan terutamanya bagi wanita yang sedang mengandung dan menghadapi tekanan berterusan sehinggalah sampai tempoh bersalin dan berpantang.

Menurut istilah saintifik atau perubatan, gila meroyan dikenali sebagai postpartum pyschosis. Ia juga dikaitkan dengan postnatal depression, maternity blues atau puerperal psychosis.

Apa juga perkataan yang dikaitkan dengannya, dikalangan masyarakat melayu ia lebih dikenali sebagai gila meroyan. Walaupun ia lebih sinonim diperkatakan di kalangan masyarakat Melayu dan lebih banyak dilihat dihidapi oleh wanita biasa, namum ia juga sebenarnya turut menimpa kalangan wanita profesional.

Justeru, kehadiran orang ketiga ini diumpamakan seperti racun dalam sesebuah perhubungan suami isteri yang merosakkan kerukunan rumah tangga yang dibina, oleh itu seharusnya isteri menggunakan hak mereka untuk menuntut keadilan.

Berbahas soal ini, baru-baru ini penyanyi popular, Ernie Zakri ada membuat pengakuan bahawa dirinya mungkin akan hilang kewarasan jika suaminya, Syamel ada hubungan dengan penyondol dan rumah tangganya diganggu orang ketiga.

Memetik laporan berita, Ernie mengakui bahawa dia juga bukan wanita yang kuat untuk menghadapi dugaan paling ditakuti kaum isteri sebagaimana dilalui beberapa selebriti tanah air sebelum ini.

“Saya bukan wanita yang kuat untuk hadapinya. Siapa yang mahu suami disondol.

“Ada satu saat, saya takut nak baca kisah-kisah sebegitu terutama yang terjadi dalam kalangan rakan-rakan artis.

“Saya tidak mahu berada di posisi mereka. Sekiranya berlaku, saya boleh jadi gila dan meroyan, bahkan mungkin boleh buat sidang media untuk kongsi tentangnya (penyondol),” katanya kepada Kosmo! Online ketika ditemui dimajlis pelantikan Ernie sebagai duta Susu Marigold HL SuperMilk di Avante Hotel semalam.

Dalam pada itu, Ernie atau nama lengkapnya Nur Ernie Shahirah Zakri kagum dengan semangat dan kekuatan golongan wanita yang terpaksa melalui situasi sebegitu dalam rumah tangga.

“Saya tidak dapat membayangkan keadaan dirinya jika berhadapan dengan masalah ‘penyondol’ tetapi kagum dengan kekuatan golongan wanita yang diuji dengan gangguan orang ketiga.

“Tabik dengan kekuatan mereka,” katanya lagi.

Ditanya sama ada memberi amaran atau tidak kepada Syamel berkait isu ini, pelantun lagu Astana itu memaklumkan mereka berdua saling menasihati antara satu sama lain.

“Saling mengingati itu perlu dan harus sentiasa sedar diri tentang status suami orang dan telah berkahwin,” ujarnya.

Bagaimanapaun, sekiranya seseorang itu menjadi mangsa dan ingin membuat aduan, mereka perlu lakukan beberapa langkah, iaitu pertama membuat laporan polis di balai berdekatan; kedua, membuat aduan di Unit Penguatkuasaan dan Pendakwaan, Jabatan Agama Islam Negeri; ketiga, menyediakan sekurang-kurang seorang saksi atau bukti dokumentari untuk menyokong aduan itu.

Langkah keempat adalah memberi penjelasan dan pencerahan secara menyeluruh mengenai bentuk gangguan, kesan dan akibatnya terhadap keruntuhan rumah tangga; kelima aduan dibuat mangsa akan disiasat pegawai penyiasat Polis Diraja Malaysia (PDRM) dan pegawai penguatkuasa dan jika ada bukti kes itu akan didakwa di mahkamah.

Untuk rekod, Syamel dan Ernie mendirikan rumah tangga pada 26 Mac 2021 ldi Masjid Puncak Alam,Selangor.

Hasil perkahwinan, mereka dikurniakan seorang cahaya mata perempuan yang diberi nama Khawla Soleha,

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Vietjet Dalam Sasaran Untuk Memperkuatkan Lagi Barisan Pesawatnya

Vietjet telah menambah empat buah pesawat baharu kepada barisan pesawatnya, termasuk tiga buah pesawat A321neos dan sebuah A330 dalam tempoh tiga minggu pertama bulan Mei tahun ini.

Langkah tersebut menandakan pencapaian dalam memperolehi pesawat A330 ke-6 untuk memperluaskan rangkaian penerbangan antara benua bagi syarikat penerbangan tersebut pada masa akan datang.

Pesawat baharu yang dilengkapi dengan ciri-ciri penjimatan bahan api, pengurangan emisi dan perlindungan alam sekitar akan membantu memodenkan barisan pesawat Vietjet.

Ini akan meningkatkan kecekapan operasi dan pada masa yang sama mengurangkan kos operasi, menawarkan pengalaman penerbangan yang hebat untuk para penumpang pada tambang yang berpatutan.

Syarikat penerbangan tersebut baru-baru ini telah mengumumkan satu siri perkhidmatan baharu dari Vietnam ke Hiroshima (Jepun), Kochi (India) dan juga memulakan penerbangan Hanoi – Phuket yang berkuat kuasa minggu lepas.

Ia bersedia untuk menyambung semula penerbangan terus di antara Phu Quoc dan Da Nang ke Hong Kong, Daegu dan Da Nang pada bulan Julai serta meningkatkan kekerapan perkhidmatan penerbangan antarabangsa untuk memenuhi permintaan penumpang yang semakin meningkat pada musim panas ini.

Dengan barisan pesawat moden A330 dan A321 yang sentiasa diperbaharui dan dilengkapi dengan teknologi digital, Vietjet ialah syarikat penerbangan kos efektif terkemuka di dunia, menawarkan pelbagai pilihan penerbangan merentasi Vietnam ke destinasi pelancongan kegemaran ramai.

Penerbangan yang selamat dan penawaran produk serta perkhidmatan yang meluas juga turut menjadi penggalak aktiviti penerbangan dan pengangkutan barangan ke seluruh dunia.


Tampil Tidak Lagi Bertudung, Pesanan Terbuka Lufya Buat Nadia Annuar Raih Perhatian Dari Netizen

Pengacara yang juga kakak kepada Harris Annuar iaitu Nadia Annuar, 39, mengejutkan ramai pihak apabila tampil melepaskan hijabnya pada ulang tahun kelahirannya yang ke-39 sebelum ini.

Berita mengenai tudung tersebut dikongsi oleh Nadia sendiri menerusi hantaran terkini di Instagram miliknya.

Menerusi perkongsian tersebut, Nadia kelihatan memuat naik foto tanpa hijabnya dengan memakai pakaian berwarna hitam.

Menjengah ke ruangan komen, rata-rata pengikut bekas pengacara Wanita Hari Ini itu meninggalkan pelbagai respons terhadap hantaran terbabit.

Malah, ada yang menitipkan pesanan agar Nadia mengenakan semula tudungnya kerana tampak lagi manis dan sopan.

Bukan itu sahaja, rakan-rakan selebriti juga turut tampil dan memberikan nasihat dan sokongan kepada Nadia dan salah seorangnya adalah Lufya Omar.

Allah uji sebab Allah sayang. Jangan putus asa sayang dengan rahmat Allah. Moga Allah titipkan taufik & hidayah pada diri kita. Berdamai dengan diri kita. Semoga Allah berikan cahaya pada jalanNya. My prayers with u sister. Take care

Dalam komen tersebut, kelihatan Lufya menegur dan memberikan sokongan dalam cara yang positif. Pesannya semoga Nadia dan dirinya tidak putus asa dan mereka diuji sebab Allah sayang.

Tambahnya, semoga Allah memebrikan taufik dan hidayah dan Lufya sentiasa mendoakan buat Nadia. Komen dan pesanan tersebut mendapat reaksi positif dari netizen dan menerima tanda ‘likes’ hampir 800 kali.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sam Smith Mengalami Kecederaan Pita Suara, Konsert ‘Gloria the Tour’ di Tiga Tempat Dibatalkan

Baru-baru ini kecoh di media sosial mengenai konsert Sam Smith yang terhenti dan dibatalkan serta merta selepas dia menyanyikan beberapa lagu di Manchester.

Menurut Daily Mail, Sam Smith memohon maaf selepas membatalkan konsert di Arena Manchester pada malam Khamis yang lepas.

Kelihatan di TikTok, Sam Smith segera turun dari pentas selepas menyedari ada sesuatu yang tidak kena pada pita suaranya selepas mempersembahkan lagu hitnya, Too Good at Goodbyes.

Kejadian itu meninggalkan tanda tanya besar kepada peminat disebabkan peminat dibiarkan dalam keadaan gelap selama lebih kurang 20 minit tanpa penjelasan.

Selepas itu, Sam menulis permohonan maaf dan menjelaskan keadaannya melalui Instagram peribadi.

Sam Smith juga menjelaskan bahawa dia telah memikirkan untuk meneruskan persembahan itu. Tetapi dia menyedari bahawa persembahan itu tidak dapat diteruskan kerana merasakan tidak kena pada suaranya.

Manakala di Instagram story terbarunya, Sam Smith mengakui dia terpaksa berehat sepenuhnya akibat kecederaan pita suara.

Atas kejadian tersebut juga, dia terpaksa membatalkan tiga konsertnya yang akan datang dan berjanji akan mengembalikan semula wang kepada peminat yang membeli tiketnya.


Peminat Aliff Syukri Sekolahkan Netizen, Abaikan Isu Kecik Punca Rumah Tangga Mereka Kekal

Satu perkongsian dari Dato’ Sri Aliff Syukri bin Kamarzaman atau lebih dikenali sebagai Aliff Syukri ada berkongsikan satu hantaran balas dari netizen.

Aliff Syukri yang baru sahaja selasai majlis aqiqah dan rumah terbuka untuk anaknya berkongsikan momen tersebut di media sosial.

Seperti biasa, dia juga berkongsikan kepada peminat-peminatnya melalui Instagaram story mengenai aktiviti-aktiviti yang dijalankan sepanjang majlis tersebut berlangsung.

Dalam berkongsikan tersebut, ada satu ketika menunjukkan Aliff Syukri tidak mamayung isterinya yang ketika itu berada dalam keadaan panas.

Kenapa tak payung datin? Datin bawa baby tu…

Moment itu mendapat perhatian dari salah seorang netizen yang mempersoalkan kenapa Aliff Syukri tidak memayung isterinya sedangkan isterinya sedang membawa bayi mereka yang baru sahaja lahir.

Aliff Syukri menjawab pertanyaan tersebut melalui hantaran di Instagram dengan menyatakan bahawa ketika waktu itu, Aliff Syukri juga turut panas.

Diruangan komen, peminat Aliff Syukri seolah-olah menyekolahkan netizen dengan menyatakan perkara kecil seperti itu bukanlah sesutu yang perlu dijadikan isu dan itu adalah punya rumah tangga Aliff bertahan sehingga sekarang.

itu pon isu ke? kalau tidak ok, tak adalah rumah tangga mereka bertahan sehingga sekrang. Benda kecil macam ini pon nak jadikan isu memang asyik huru hara la rumah tangga.

Kita tak ok, tapi isterinya ok, masalah apa netizen ni? Jaga hati tu…

Malah peminat tersebut juga turut bertanyakan kembali apa masalah netizen dengan perkara tersebut dan mengharapkan agar netizen lebih menjaga hati mereka sendiri.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tersenyum Bersama Keluarga, ND Lala Hadir Ke Majlis Pertunangan Shila Amzah

Satu perkongsian di Instagram Story dari adik Shila Amzah raih perhatian dari netizen.

Semua sedia maklum, sebelum ini, Syada atau Nursyuhada Amir Amzah tampil menulis surat terbuka buat ND Lala selepas mendakwa tidak lagi mempunyai akses untuk berhubung dengan bapanya itu.

Kata Syada, dia dan adik-beradik yang lain terpaksa menerima hakikat bapanya itu memilih untuk pergi sekali lagi dan memilih orang lain berbanding terus bersama mereka sekeluarga.

Terbaru, dalam perkongsian di Instagram story, adik kepada Shila ada memuat naik foto mereka sekeluarga ketika majlis pertunangan Shila Amzah bersama Ubai.

Dalam gambar itu, kemunculan penyanyi Datuk ND Lala pada majlis pertunangan Shila Amzah menarik perhatian sekali gus memberi bayangan kemelut melanda mereka sekeluarga sudah kembali pulih.

Bahkan gambar tersebut menunjukkan ibunya, Datin Fauziah Sarman tersenyum di dalam foto berkenaan.

Syada turut mengucapkan tahniah kepada Shila dan bakal abang iparnya iaitu Ubai atau Muhammad Ubaidillah Mohd Zulkefli yang melangsungkan pertunangan pada Sabtu lepas.

Untuk rekod, ND Lala mendirikan rumah tangga bersama Fauziah pada 1989 dan pasangan itu dikurniakan empat cahaya mata termasuk, Nurshahila, 33, Amir Syafiq, 30, Amir Syahir, 28, dan Nur Syuhada.


Penampilan Aina Abdul Di Big Stage ‘Disindir’ Diva AA?-“Model Paling Hodoh….”

Penyanyi, Aina Abdul sekali lagi menjadi bualan ramai setelah dilihat hadir dengan fesyen kostum berjalur serta ‘bantal panjang’ pada bahagian kepala ketika hadir sebagai juri tetap di Big Stage 2023, malam tadi.

Aina Abdul menerusi hantaran di Instagram, dilihat memuatnaik beberapa foto yang memaparkan kostum warna warni ‘A Wave Of Emotion’ hasil rekaan Masyadimansor.

“Waves Of Emotion ❤ Week 4 Big Stage.”-Kapsyen Aina di Instagram

A post shared by AINA ABDUL (@ainaabdul)

Walaubagaimanapun, penampilan Aina mendapat pelbagai reaksi netizen, malah ada yang berseloroh menyifatkan Aina mengheret ‘toto narita’ di rancangan pertandingan realiti nyanyian tersebut.

“Suka tengok Aina ni tapi kalau boleh kurangkan sikit reka yang terlebih-lebih untuk jadi juri kesian tengok Aina nak dok seksa pulak tengok. Love Aina.”

“Dear Aina, tak perlu la pakai pelik-pelik dekat Malaysia ni. Kiteorang suka sebab suara dan bakat, bukan pakaian yang entah apa-apa. Dari suka bertukar jadi meluat.”

“Dia ni tak rasa bersalah ke block pandangan orang yang duduk belakang ek.”

“Bawa toto pula gais 🤣. Apapun Aina memang havoc!. Style habis.”

Dalam pada itu, pengacara dan pelakon sensasi, Azwan Haji Ali atau lebih dikenali sebagai Diva AA menerusi ciapan di Twitter, yang mempersoalkan pereka kostum Aina di Big Stage 2023, malam tadi.

“But** toto pun ko rembat!! Sapa lah designer pok*makk ko! Bawak Sia** otak ke lautt!. Model paling hodoh di muka bumi!.”-ciapan Diva AA di Twitter

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nadia Annuar Kesal Dihina Selepas Buka Tudung?-“Kalau Saya Tak Maafkan…”

Bekas personaliti televsiyen yang juga anak kepada usahawan kosmetik terkenal, Kak Ton iaitu Nadia Annuar telah memberikan ‘kejutan’ di media sosial selepas dilihat telah membuka hijab pada hari lahirnya yang ke-39 baru-baru ini.

Terkini, Nadia Annuar menerusi hantaran di Insta Stories, tampil memberi peringatan serta mempersoal tindakan netizen yang memberi penghinaan buruk kepada dirinya selepas tampil membuka tudung.

“Saya nak ingatkan sikit, tujuan saya tidak off comment selama ini adalah kerana saya anggap semua followers adalah seperti keluarga saya. Jadi tidak salah saya on comment untuk menerima teguran daripada anda semua sebab saya tau salah saya.

Menegur tu tak salah tapi menghina itu bukanlah cara untuk menasihati. Contoh hinaan seperti buruk, tua, dahi luas, hidung yahudi, telinga capang, bodoh, bangang dan lain-lain. Adakah anda pernah berfikir bahawa anda sedang menghina ciptaan Allah SWT dengan alasan ‘menegur’?.”-tulis Nadia di Insta Stories

Ada yang “memohon maaf” selepas menghina penampilannya, Nadia meminta pengikutnya di media sosial agar tidak menambah dosa sesama manusia.

“Bila dah hina, kadang-kadang ada satu ayat ‘maaflah ye’. Kalau saya dosa dengan Allah SWT, Allah Maha Pengampun tapi saya manusia yang hina. Kalau saya tak maafkan awak macam mana?.

Jadi tak payahlah tambah dosa kita sesama manusia. Saya rasa bersalah kalau saya menjadi punca yang membuatkan hidup awak yang suci tu tercemar.”-tulis Nadia lagi

Kita doa yang baik-baik sahajalah buat dia ya…


Netizen Terharu Baca Ucapan Dari Noh Salleh Untuk Anaknya!

Mohamad Noh Salleh atau lebih dikenali dengan sebagai Noh Hujan, merupakan seorang penyanyi dan pemuzik di Malaysia. Noh terkenal sebagai vokalis dan gitaris utama kumpulan muzik rock Malaysia iaitu Hujan.

Seperti yang kita ketahui, pada ogos tahun lalu, Noh Salleh dan Mizz Nina mengumumkan penceraian di laman instagram milik mereka berdua. Berita itu mengejutkan orang ramai terutamanya peminat-peminat mereka.

Beberapa bulan sebelum mengutuskan untuk bercerai, Noh dan Mizz Nina telah mengambil anak angkat yang diberi nama Musa. Mereka juga mengumumkan anak angkat yang diambilnya itu di laman instagram milik mereka.

Menurut Noh, meskipun kini dia telah berpisah dengan Mizz Nina, anak yang diambilnya itu tetap menjadi tanggungjawabnya dan dia tetap ayah kepada Musa. Tambahnya lagi, meskipun dirinya bukan insan yang baik tapi dia akan pastikan Musa dijaga dengan baik dan mendapat perhatian yang secukupnya.

Baru-baru in, Noh memuat naik satu gambar dia bersama musa dan gambar tersebut mendapat perhatian ramai. Noh memuat naik gambar berserta kapsyen ucapan dalam bahasa Jepun.

“Saya sayang awak sepenuh hati saya”-kata Noh

A post shared by Noh Salleh | 光 (@mohammadnohbinsalleh)

Rata-rata netizen terharu dengan kapsyen ucapan dari Noh kepada Musa itu, mereka juga memberi emoji hati pada gambar berkenaan. Noh juga menghadkan jumlah yang boleh memberi komen, pada gambar tersebut supaya tidak menimbulkan apa-apa persoalan yang tidak berkaitan. Apa-apa pun, kasih sayang dari seorang bapa kepada anak takkan pernah pudar, biarlah sejauh mana jua keberadaan mereka pasti nama akan terpahat di dalam hati.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Peminat Keliru Mana Satu Luca Sickta & Sufian Suhaimi?, ” Upin Ipin In Real Life”-Kata Netizen

Seperti yang kita ketahui, Kmy Kmo dan Luca Sickta merupakan antara penyanyi rap yang popular pada masa kini. Mereka juga sering berkolaborasi bersama penyanyi-penyanyi terkenal Malaysia seperti Datuk M Nasir dan Dato’ Sri Siti Nurhaliza.

Terbaharu, Kmy Kmo dan Luca Sickta menghadiahkan peminat dengan buah tangan lagu genre tradisional berjudul Budi bekerjasama dengan Sufian Suhaimi. Menurut Kmy Kmo, pemilihan Sufian dibuat kerana mereka suka bereksperimen dengan individu yang memiliki genre muzik berbeza daripada karakter asal penyanyi itu.

Baru-baru ini, di laman tiktok milik RTM memuat naik satu video yang mendapat perhatian ramai. Video tersebut memaparkan Sufian Suhaimi sedang membuat persembahan lagu terbaru bersama Kmy Kmo dan Luca Sickta.

Ramai cakap Sufian Suhaimi dan Luca Sickta sama… Min dah tengok depan mata, lain la 🫣 #KonsertMingguIni #RTMKlik

♬ original sound – RTM Malaysia Official – RTM Malaysia Official

Namun apa yang menarik perhatian netizen adalah, mereka melihat ada dua orang Sufian Suhaimi di atas pentas tersebut. Rupa-rupanya seorang lagi adalah Luca Sickta, mereka berkata bahawa wajah Sufian Suhaimi dan Luca Sickta hampir sama.

“Diorang kan adik-beradik.. apa da sebab saya tau hehehehe”-tulis mereka

“Kalau imbas2 tu ada la sama, tapi kalau tengok betul2 tak sama pun”-tambah mereka

“Betul2 nampak sama wehh ingat saya je yang perasan”-ujar mereka

“Luca Sikta dah berisi sikit, kalau dulu muka lagi sebijik”-kata mereka

Ada juga yang mengatakan bahawa mereka sebenarnya adik beradik, namun belum mendapat pengesahan dari tuan badan. Apa-apa pun, memang benar wajah mereka seakan sama jika sekali imbas. Apa kata anda?


[VIDEO] Netizen Teruja Lihat Jihan Muse Ajar Anaknya Mengaji!

Nuur Jihan binti Musa atau lebih dikenali sebagai Jihan Muse merupakan seorang pelawak, pelakon dan pengacara di Malaysia.

Jihan memulakan kerjayanya dalam industri tanah air apabila menyertai pertandingan raja lawak musim ketiga dan mendapat tempat kedua. Beliau juga, wanita pertama yang menyertai pertandingan itu. Selepas itu, Jihan terus menempa nama dalam bidang blakonan dan pengacaraan terutamanya dalam rancangan Gegar Vaganza yang digandingkan bersama Nabil Ahmad.

Menerusi perkongsian di laman tiktok milik peminat Jihan Muse, dia memuat naik satu video yang mendapat perhatian ramai. Video tersebut mencecah jumlah tontonan sebanyak 518 ribu, 25.7 ribu tanda suka dan sebanyak 500 komen.

Di dalam video berkenaan, memaparkan Jihan Muse sedang mengajar anaknya iaitu Ungku Arsalan Haq mengaji Al-Quran serta membetulkan bacaan anaknya itu.

#jihanmuse #fyp #fypシ #fypシ゚viral #fypage #foryou #foryoupage #foryourpage #4u #4you #4upage #beranda #berandatiktok #berandafyp #berandafypシ #masukberanda #masukberandafyp #masukfyp

♬ original sound – Jihan Muse – Jihan Muse

Video berkenaan mendapat perhatian dari netizen yang menonton kerana mereka mengungkapkan bahawa bertuah berkahwin dengan perempuan yang berilmu. Rata-rata pada ruangan komen juga mereka memuji sikap Jihan Muse yang pandai dalam mengajar mengaji itu.

‘My mom kata, jadi ibu perlu ada ilmu kene pandai didik anak2 kerana ibu adalah madrasah dalam rumahtangga. anak2 mungkin tak dengar cakap tapi mereka akan mencontohi mereka”

“Untung kahwin isteri asal kampung, mengaji ni benda wajib kalau di kampung”

“Alhamdulillah tahniah! siap hukum Tajwid. dari kecil dah diajar dengan bacaan yang betul sampai akhir hayat anak ingat.”-kata mereka

Apa-apa pun, tidak kiralah sama ada ibu atau ayah, kedua-duanya harus memainkan peranan dalam mendidik anak-anak dari kecil terutamanya mendalami ilmu agama.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Farid Kamil Ulas Kenyataan Fitnah Isu Filem Anwar-“Saya Tidak Pernah…”

Pelakon, Farid Kamil yang memegang watak Datuk Seri Anwar Ibrahim dalam, filem biopik, Anwar : The Untold Story tampil bersuara selepas tular kenyataan fitnah mengenai dirinya berhubung filem berkenaan.

“Agak sukar untuk saya melakonkan watak Anwar Ibrahim kerana beliau adalah seorang ‘pelakon’ yang lebih hebat daripada saya.”-kenyataan yang tular di media sosial

Tidak berdiam diri, Farid Kamil menerusi hantaran di Instagram, menegaskan bahawa kenyataan tersebut adalah fitnah, malah dia turut yakin bahawa ia adalah permainan jahat golongan yang tidak bertanggungjawab.

“Kenyataan ini adalah FITNAH semata-mata. Saya tidak pernah mengeluarkan kenyataan seperti ini dan saya yakin ia adalah permainan jahat golongan yang tidak bertanggungjawab untuk merosakkan perpaduan di kalangan masyarakat.”-tegas Farid Kamil

Tambahnya lagi, pelakon filem Anwar :The Untold Story ini turut menggesa pihak terlibat untuk membuat permohonan maaf dan memadam kenyataan fitnah berkenaan.

“Saya juga mendesak mereka yang membuat perkara ini memohon maaf dengan segera dan memadam fitnah dari terus disebarkan.”-Gesa Farid Kamil

Sekadar info, filem Anwar The Untold Story berkisarkan mengenai perjuangan Datuk Seri Anwar Ibrahim dalam politik terutama melawan rasuah.

Diolah dari kisah benar, alur ceritanya adalah mengenai sikap Anwar yang tegas dan konsisten menolak berbagai jenis imbuhan dan wang tunai dari pihak tertentu.


Menggigil Di Atas Pentas Ketika ‘Live’ Mic On Selebriti, Namie Tak Kisah Jadi Bahan Ketawa!

Baru-baru ini telah berlangsungnya minggu pertama pertandingan nyanyian Mic On Selebriti 2023 yang disertai oleh 12 peserta yang teridiri daripada pelakon, pelawak, pengacara yang bertanding bagi merebut gelaran juara Mic On Selebriti yang pertama.

Salah seorang peserta Mic On Selebriti yang juga pelawak, Namie Smy atau nama sebenarnya Najmi Shaharudin menjadi bualan warganet di media sosial selepas kelihatan gementar ketika menyanyikan lagu Kisah Antara Kita secara langsung di minggu pertama Mic On Selebriti.

Menitipkan rasa syukur dapat menyelesaikan persembahan dengan baik, Namie menerusi hantaran di Instagram, menyatakan bahawa dirinya tidak kisah ditertawakan orang ramai disebabkan menggigil di atas pentas.

“Sumpah saya tak ambil hati langsung kepada sesiapa yang mentertawakan, mempermainkan dan termasuklah yang membuat konten akan tahap gigil saya.

Sebenarnya ramai sahaja keluarga dan kenalan rapat memang sudah tahu tabiat semulajadi saya itu. Mereka tahu tangan saya akan menggigil walaupun tidak berasa cemas/ takut.

Apatah lagi ketika cemas/ takut, memang tahap dewa punya gigil. Tapi bukan Parlinson eh hahaha.”

Di ruangan komen, rata-rata peminat dan rakan selebriti dilihat memberikan kata-kata semangat buat Namie untuk tidak berputus asa sehingga ke minggu akhir.

“You did so well Namie!. Sherry pun menggigil dan nervous tak boleh duduk diam. Tu yang ke sana ke sini atas pentas. See you next week!. And lets belajar how to control nervous tu nanti.”-Sherry Ibrahim

“Yang penting nyanyi mantap. Good job Namie!.”-Aepul Roza

“Dia macam Haziq AF tu la, nyanyi sedap, suara maintain, tangan je gigil. Asal tak ganggu nyanyian.”

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tak Takut Bagitahu Isteri Jika Ada Orang Ketiga, Remy Ishak Akui Tidak Gentar Untuk Berbincang Soal Perempuan Lain

Resam dalam kehidupan rumah tangga pastinya ada pertikaman lidah dan tidak persefahaman berpunca daripada pelbagai faktor.

Cuma tidak enaknya apabila konflik itu tidak menemui jalan penyelesaian dan pasangan bertindak untuk merahsiakan apa jua permasalahan yang dihadapi terutamanya melibatkan gangguan orang ketiga.

Justeru, berkongsi konflik rumah tangga dengan orang luar dan di media sosial bukan cara ideal untuk menyelesaikan masalah rumah tangga.

Bagaimanapun, ramai wanita melakukan begitu sekali gus dianggap ‘jalan pintas’ sama ada untuk mendapat perhatian pasangan, secara tidak langsung mengharapkan keprihatinan, sokongan dan komen netizen.

Cerita dalam kain seperti konflik membabitkan orang ketiga seperti kes suami mempunyai hubungan sulit dengan wanita lain, berpoligami secara sembunyi dan pendedahan mengenai ‘si penyondol’ antara kandungan yang kerap dikongsi secara terbuka.

Berbahas soal itu, baru-baru ini pelakon Remy Ishak mengakui bahawa dirinya tidak segan untuk berbincang dengan isteri, Ezza Yusof sekiranya wujud permasalahan melibatkan orang ketiga dalam perkahwinan.

Memetik laporan berita, Remy atau nama sebenarnya, Mohammad Zalimei Ishak,  berpendapat bahawa diskusi adalah jalan terbaik untuk menjaga keharmonian sesebuah institusi perkahwinan.

“Benda-benda begini, kita kena bagitahu. Saya selalu beritahu pada diri bahawa tiada orang yang salah sebenarnya.

“Tiada orang nak sondol siapa. Benda berlaku ada sebab. Kadang-kadang, dua-dua jadi, tepuk tak jadi. Kenapa balas tepukan itu. Benda-benda begitu.

“Tapi, alhamdulillah isteri saya seorang yang memahami. Kami ada bincang dan sembang tentang apa yang kerap berlaku sejak akhir-akhir ini dalam kalangan golongan selebriti (rumah tangga diganggu pihak ketiga),” katanya

Ujar Pelakon Pembantu Lelaki Terbaik Festival Filem Malaysia ke-31 itu lagi, diskusi sihat antaranya dengan isteri sentiasa berlaku dan masing-masing berfikiran terbuka.

“Apa yang berlaku di sekeliling sekarang bagus kerana dapatlah saya kongsi dengan isteri.

“Saya tanya dia, macam mana kalau benda ini (rumah tangga diganggu pihak ketiga) berlaku pada kita. Kita berbincang sebab memang manusia tak tahu apa jadi pada masa hadapan.

“Saya pun cakap dengan isteri, kalau benda ini jadi tolong jangan marah. Dan, saya pun cuba jaga diri supaya kecurangan tidak berlaku dalam perkahwinan.

“Senang cerita, apa-apa pun, kita sentiasa berbincang. Kalau dapat mesej pelik-pelik dalam media sosial, saya siap tunjuk isteri,” ujarnya yang sentiasa berpegang bahawa ketelusan dan kejujuran dalam perhubungan.

Berbicara lanjut tentang kejujuran atau ketelusan dalam perhubungan, Remy, 41, berkata, elemen itu sangat penting.

“Ketelusan sangat penting dalam perkahwinan. Kalau apa-apa berlaku di masa depan, pasangan kita tahu kita macam mana orangnya.

“Kalau tak ‘transparent’ (banyak sembunyikan kebenaran), tiba-tiba pasangan dapat tahu, akan timbul masalah besar.

“Kalau iman saya goyah atau berlaku apa-apa, saya akan beritahu isteri. Itu lebih bagus,” jelasnya.

Untuk rekod, Remy berkahwin dengan Ezza 21 Ogos 2021 dan kini sedang menanti cahaya mata sulung yang dijangka lahir, Ogos depan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Orang Ingat Dapat Baby Best?”-Perit Berjuang Tengah Malam Jaga Anak, Neelofa Akui Sering Kejut Suami Sambil Menangis

Kasih ibu membawa ke syurga, jasa dan pengorbanannya tidak dapat dibalas walaupun dengan segunung harta.

Namun begeitu, bergelar seorang ibu itu bukanlah satu tanggungjawab yang mudah bahkan tentu saja setiap wanita berkerjaya yang mempunyai anak pernah terfikir untuk berhenti bekerja dan menumpukan sepenuh perhatian kepada keluarga tersayang.

Namun tidak semua berani melakukannya atas pelbagai faktor antaranya tanggungan hutang-piutang, minat mendalam terhadap kerjaya diceburi, bosan dalam rutin harian sama selepas berhenti bekerja juga beberapa sebab lain menyebabkan hasrat itu terhenti begitu saja.

Mungkin kata-kata sebegini sering kali membelenggu fikiran ibu-ibu yang mengimpikan untuk berhenti kerja dan menumpukan sepenuh perhatian terhadap rumah tangga yang dibina, lebih-lebih lagi bagi mereka yang telah dikurniakan anak. Tindakan itu memang wajar dipuji!

Ingatlah pengorbanan isteri sejak awal pagi lagi telah bangun untuk menyediakan sarapan sedangkan kita masih lena di atas katil. Selepas menyiapkan anak-anak, mereka pergi menghantar anak-anak ke sekolah sebelum menempuh kesesakan lalu lintas ke tempat kerja.

Setibanya di rumah selepas habis bekerja, tugasan si isteri belum berakhir. Kerja rumah seperti memasak, mengangkat dan melipat pakaian menanti sedangkan si suami biasanya hanya berehat menonton televisyen di ruang tamu.

Pakaian kotor juga perlu dibasuh selain menyiapkan juadah makan malam. Pada tengah malam pula, apabila anak kecil menangis dan meragam, si isteri hampir sepanjang malam tidak tidur menjaga anak-anak.

Tambahan lagi bagi mereka yang bergerlar ibu muda, menimang cahayamata sulung sememangnya memberikan banyak pengalaman baru kepada ibu bapa.

Bahkan, tidak seindah yang digambarkan, banyak pergorbanan yang perlu dilakukan untuk memastikan si manja sihat dan itu lah juga yang dialami oleh usahawan terkenal, Neelofa.

Baru-baru ini, tular sebuah video pengakuian Neelofa bercerita tentang pengalamannya bergelar ibu setelah kelahiran anak sulungnya, Muhammad Bilal.

Kata Neelofa, di sebalik kegembiraan mendapat baby, ada juga kenangan pahit yang tidak pernah dikongsikan sebelum ini.

Berdasarkan pengalaman Neelofa, dia akui pernah beberapa kali mengejot suaminya, Ustaz Haris sambil menangis ketika waktu malam.

Jelasnya, ianya kerana kurangnya ilmu tentang penyusuan ibu yang membuatkan Neelofa sedikit tertekan.

Umum mengetahui bahawa menyusu badan bukan sesuatu yang mudah dan memerlukan kerjasama daripada suami juga.

Emosi si ibu juga perlu sentiasa tenang bagi memastikan pengeluaran susu badan berjalan dengan lancar. Jika si ibu selalu stress, penghasilan susu sukar berlaku dan membuatkan baby menang1s kelaparan. Bukan hanya baby, kesihatan si ibu juga akan terjejas.

Terdahulu, Neelofa mendirikan rumah tangga bersama Haris pada 27 Mac 2021. Mereka dikurniakan putera sulung, Muhammad Bilal pada 29 Januari 2022.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Meremang Diganggu Makhluk Halus Ketika Jalani Filem Jemputan Ke Neraka, Sharifah Sakinah Pasang Ayat Al-Quran Di Set

Penggambaran sesebuah naskhah genre seram seakan tidak sah jika tidak terpalit dengan bermacam-macam kisah mistik di sebalik sesi kerja belakang tabir yang dilakukan.

Hal yang sama dialami oleh pelakon Sharifah Sakinah yang mengakui dia memasang alunan ayat al-Quran sepanjang menjalani penggambaran filem terbaharunya, Jemputan Ke Neraka yang dilakukan di sebuah banglo lama di Pulau Carey, Selangor.

Memetik laporan berita Sakinah atau nama sebenarnya, Sharifah Nurul Sakinah Syed Abu Bakar Al-Khaired, 34, menceritakan bahawa sebelum penggambaran lagi dia telah mendengar pelbagai kisah seram mengenali banglo lama tersebut.

“Tempat penggambaran kami adalah di sebuah banglo lama di tepi pantai. Jika melihat pemandangannya memang sangat cantik. Tetapi sebelum penggambaran lagi sudah banyak cerita seram yang saya dengar tentang banglo itu.

“Alhamdulillah, sepanjang penggambaran tidak ada sebarang gangguan, tidak ada kru yang dirasuk semuanya berjalan lancar. Kecuali disebabkan lokasinya di tepi pantai, satu hari tiba-tiba sahaja angin sangat kuat seperti ribut melanda set penggambaran.

“Kami semua berlari dan masuk ke dalam kereta dan terpaksa menunggu sehingga cuaca kembali okey. Kalau tidak rasanya mahu saya terbang dibawa angin sekali,” kongsi Sakinah.

Tambah Sakinah sudah menjadi kelaziman untuknya memasang ayat-ayat al-Quran di setiap set penggambaran bukan kerana ingin mengelak gangguan sahaja tetapi untuk berasa tenang.

“Bukan di set filem Jemputan Ke Neraka sahaja saya alunkan ayat al-Quran tetapi di set penggambaran lain juga. Orang kita bila saya cakap pasang ayat al-Quran mesti mereka ingat nak halau hantu sahaja, walhal banyak kebaikan yang kita dapat daripada memasang muzik,”ujar Sakinah.

Sambung Sakinah, sebagai pelakon yang bekerja di pelbagai lokasi penggambaran dia sentiasa mengamalkan sikap menghormati orang sekeliling dan juga lokasi tempatnya bekerja.

“Kita sudah tahu itu bukan tempat kita dan dalam al-Quran juga sudah menyebut memang ada benda-benda ghaib ini, jadi kena percaya tetapi kita pula janganlah berlebih-lebihan takut.

“Janganlah gatal kacau ‘mereka’, bersikap angkuh dan terlampau seronok ketika berada di tempat yang kita sendiri tahu adalah tempat ‘mereka’,” tutur Sakinah.

Dalam filem Jemputan Ke Neraka, Sakinah memegang watak sebagai Rania di samping barisan pelakon popular lain seperti Janna Nick, Hafreez Adam, Hariz Hamdan, Amy Nurtinie, Nick Syaf, Jasper Supayah, Wafariena Roslan, Alif Hadi, Aleza Shadan dan Azhar Amir.


Kerana Rasa Hormat Pada Suami Dan Mahu Elak Konflik, Bella Dally Tolak Tawaran Berlakon Dengan Nazim Othman

Cemburu adalah lumrah dalam kehidupan suami isteri dan kebiasaannya wanita yang banyak dikaitkan dengan sifat sedemikian.

Bagaimanapun, tidak semua sifat cemburu mendatangkan keburukan dan boleh menimbulkan konflik dalam rumah tangga.

Oleh yang demikian, menjaga perasaan pasangan satu daripada sunah Rasulullah SAW dan Baginda memberi garis panduan termasuk menangani rasa cemburu. Caranya, sentiasa menerapkan sifat sabar melayan kerenah pasangan dan mengalah demi menjaga perasaan orang yang dikasihi.

Bagaimanapun, pasangan yang bijak biasanya akan berusaha untuk mengelak perasaan itu timbul supaya tidak menjadi beban serius dalam perhubungan.

Jika terlalu cemburu pasti akan mengundang padah kerana ia boleh bertukar menjadi api kemarahan.

Bahkan, suami isteri yang saling memahami dengan mengamalkan sokap tolak ansur akan dapat menangani krisis rumah tangga lebih baik.

Justeru sebarang keputusan yang diambil perlulah menitikberatkan soal perasaan dan batas yang perlu di jaga sebagai pasangan suami isteri.

Sebagai contoh, baru-baru ini pelakon, Bella Dally menolak untuk menerima sebarang tawaran yang menggandingkannya dengan bekas suaminya yang juga aktor, Nazim Othman.

Jelasnya, keputusan itu dilakukan kerana menghormatinya suaminya, Ariff Izuddin Mohd Radzali walaupun mendapa kebenaran untuk berlakon sama.

“Saya seorang yang profesional. Tetapi jika ada tawaran untuk berlakon dengan Nazim, lebih baik saya tolak.

“Bukan sebab suami tak beri izin, saya sendiri yang tidak mahu. Saya memilih untuk menghormati suami,” ujarnya.

Dalam pada itu, Bella berkata, dia lebih selesa bergiat aktif sebagai pereka kandungan di media sosial dan memperlahankan karier lakonannya.

“Bukan tak mahu berlakon tetapi saya dambakan naskhah yang bersifat memperkasakan wanita. Saya tidak mahu watak-watak teraniaya atau lemah.

“Menjadi pereka kandungan media sosial juga sesuatu yang menyeronokkan. Tidak mengambil masa yang lama berbanding berlakon. Saya pun ada masa untuk bersama keluarga,”ujarnya.

Sebagai info, Bella pernah mendirikan rumah tangga bersama Nazim Othman pada September 2016.

Walaubagaimanapun, ikatan perkahwinan mereka terlerai apabila mengesahkan telah bercerai pada Mei 2018.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tragik Betul Hidup Sosialit Grace Kelly, Kisahnya Yang Ini Ramai Tak Tahu…

Grace Kelly – Sosialit berambut perang yang dilengkapi dengan kehidupan diraja yang mewah, kecantikan luar biasa, fesyen high class; dan aktres yang mempunyai bakat lakonan yang menakjubkan!

Bila sebut sahaja nama aktres ini, ramai yang cemburukan kehidupannya dan berharap mereka menjadi sepertinya. Walaupun kehidupannya nampak sangat bahagia dan mewah, tetapi ramai yang tak tahu bahawa kehidupan sebenarnya adalah tragik dan menyedihkan. Sangat jauh daripada kisah-kisah dongeng.

Berikut DIVA kongsikan beberapa kisah kehidupan Grace Kelly yang sebenar. Tragik dan memilukan bagi seorang anak dan isteri putera diraja Monaco.

Grace Kelly atau nama sebenarnya Grace Patricia Kelly merupakan anak ketiga daripada keluarga Ireland-Catholic yang paling kaya di Philadelphia dan keluarga yang sangat atletik serta suka bersosial.

Bapa Grace, Jack sangat mementingkan anak-anaknya untuk mempunyai sikap yang suka bergaul seperti dirinya. Hanya tiga daripada empat anaknya memenuhi jangkaannya.

Dipetik daripada Vanity Fair, Grace tidak seperti adik-beradik yang lain kerana dia seorang pemalu, pendiam dan sensitif terhadap kesihatannya (asma dan resdung sejak kecil). Sikap dan personaliti Grace membuatkan dia anak yang paling tidak disukai oleh keluarganya.

Ketika Grace memberitahu dia mahu menjadi seorang aktres, keluarganya menentang keputusannya. Menurut sumber, bapanya tidak berpuas hati dengan pilihan karier Grace dan berkata bahawa pekerjaan itu memberikan pulangan yang sangat sedikit.

Walaupun ditentang keluarga, Grace meneruskan kerjayanya dan menjadikan bapa saudaranya ‘Uncle George’ sebagai mentornya. Ini kerana George Kelly ialah seorang penulis drama berjaya yang memenangi Hadiah Pulitzer.

Berkat tunjuk ajar Uncle George, Grace dapat mempelajari selok-belok Hollywood dan diterima masuk ke Akademi Seni Drama Amerika di Manhattan.

Menurut Express, Grace sangat menyukai dan akan memilih lelaki yang lebih tua. Aktres ini dikatakan mempunyai banyak hubungan percintaan terutamanya dengan aktor yang berlakon bersamanya.

Seorang ahli psikologi menilai  Grace mungkin secara tidak sedar mencari sosok seperti bapa memandangkan hubungannya yang sukar dengan bapanya sendiri.

Paling mengejutkan, Grace pernah bercinta dengan gurunya, Don Richardson yang 11 tahun lebih tua daripadanya. Disebabkan Don Richardson adalah seorang Yahudi, keluarga Grace memaksanya untuk memutuskan hubungan.

Grace bertemu dengan suaminya, Putera Rainier III dari Monaco di Festival Cannes. Pertemuan pertama mereka adalah mencetuskan surat-menyurat yang kemudiannya mengakibatkan pertunangan mereka.

Grace jatuh cinta dengan putera itu semasa dia menjalani penggambaran The Swan, di mana dia memainkan watak puteri muda yang sedang bersedia untuk menjadi isteri raja Eropah.

Walaupun kisah percintaan mereka mendapat perhatian dan sokongan ramai, tetapi ada segelintir yang ragu-ragu kerana Putera Rainier naik takhta selepas kemusnahan Perang Dunia II. Dia bukan sahaja mewarisi kerajaan, tetapi dia terpaksa berhadapan dengan timbunan masalah kewangan.

Tidak seperti kisah dongeng, Grace dilaporkan terpaksa melepaskan kerjaya lakonannya dan kewarganegaraannya. Seterusnya Putera Rainier berkeras untuk menerima mas kahwin untuk Grace untuk mendapat keistimewaan berkahwin dengan seorang putera raja. Harga yang diminta ialah $2 juta.

Jack Kelly tidak teruja untuk membayar perkahwinan untuk Grace tetapi disebabkan oleh manfaat sebagai seorang puteri diraja membuatkan Jack bersetuju untuk mengambil separuh daripada mas kahwin.

Akhirnya, Grace terpaksa menjalani ujian kesuburan untuk membuktikan dia boleh melahirkan waris. Tujuan ujian ini dilakukan kerana Monaco masih berada di bawah perjanjian lama dengan Perancis iaitu; jika Monaco tidak mempunyai pewaris, kerajaan itu akan dikembalikan kepada pemerintahan Perancis.

Ketika Grace berusia 52 tahun, dia dikhabarkan meninggal dunia dalam sebuah kemalangan yang tragis. Sebelum kemalangan itu, Grace sedang menghantar anaknya, Puteri Stephanie ke sekolah dan dikatakan telah membelok tajam di selekoh gunung yang curam.

Tindakan itu menyebabkan kereta mereka jatuh ke curam sedalam 120 kaki. Apabila orang ramai bertanyakan tentang butiran mengenai kemalangan itu, tiada siapa yang bercakap dan cepat-cepat untuk menutup kes tersebut.

Dalam kemalangan itu, Stephanie hanya mengalami kecederaan ringan tetapi Grace mengalami pendarahan otak. Dia meninggal dunia pada 14 September 1982, di Hospital Monaco yang kemudian dinamakan Pusat Hospital Princess Grace). Sejak daripada kematiannya, Putera Rainier tidak pernah berkahwin dan dia dikebumikan di sebelah kubur Grace selepas kematiannya pada tahun 2005.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Peminat Puji Zarina Zainoordin,-“Umur Tak Nampak 40 Tapi Macam 20 Tahun”

Zarina Zainoordin yang lahir pada 15 Oktober 1984, merupakan seorang penyanyi dan pelakon Malaysia. Zarina memulakan kerjayanya sebagai penyanyi setelah menyertai pertandingan realiti Akademi Fantasia musim kedua. Selain itu, Zarina juga merupakan anak saudara kepada penyanyi era 1980-an iaitu Salwa Abdul Rahman.

Selepas keluar dari pertandingan tersebut, Zarina banyak membintangi drama-drama dan filem-filem tempatan dengan lakonannya yang mantap.

Baru-baru ini, hangat diperkatakan media bahawa Zarina tidak menyangka yang dia masih berstatus bujang walaupun umurnya kini mencecah 39 tahun.

“Dulu saya fikir, lepas sekolah dah nak kahwin. Orang yang pernah berkawan dengan saya (bekas kekasih) semuanya dah berkahwin dan ada anak. saya sahaja yang belum”-kata Zarina

Dia juga turut memberitahu bahawa, hanya dia seorang sahaja di dalam ahli keluarganya yang masih belum membina mahligai, akan tetapi dia sangat bersyukur kerana mereka memahaminya dan tidak pernah mendesak.

Rata-rata peminat Zarina yang komen di media sosial, memuji akan kecantikkan wajahnya. Kata mereka, Zarina tidak di mamah usia dan semakin muda, ada juga yang samakan wajahnya dengan pelakon Raja Ema ketika muda dahulu yang tersangat cantik dan menawan.

“Muka macam baru nak masuk 20 tahun”-kata mereka

“Ni Zarina yang af tu kan? Muda lagi nampak orangnya.. cantik”-ujar mereka

“Ada iras2 Raja Ema, cantik”-tambah mereka

“Ingatkan Raja Ema tadi, love”-tulis mereka

Apa-apa pun, Zarina memang cantik dan menawan orangnya. Mengenai soal jodoh, kita serahkan sahaja kepada yang maha esa untuk menentukan, yang hanya dapat dilakukan adalah berdoa supaya dipermudahkan segala urusan.


[VIDEO] Disebabkan Perangai Suami, Datin Seri Shahida Pernah Merajuk Sehingga Lari Rumah?

Siapa sahaja yang tidak kenal dengan usahawan kosmetik sensasi iaitu Datuk Seri Aliff Syukri. Beliau juga merupakan anak kepada pengasas produk kosmetik iaitu Rozita binti Ibrahim.

Datuk Aliff sering menimbulkan pelbagai kontroversi terutama dengan lagu-lagu terbitannya sendiri. Selain itu, Beliau juga sering berkongsi aktiviti harian keluarga di media sosial miliknya untuk dipertontonkan kepada umum.

Mengulas dengan lebih lanjut, isteri kepada usahawan kosmetik sensasi itu, Datin Seri Shahida memberi tahu di dalam temubualnya baru-baru ini bahawa dia sudah sebati dengan perangai suaminya itu.

“Dulu bila i stress i akan tak lalu makan, dulu i akan duduk je dalam bilik akan nangis tak makan tak minum tak jumpa orang. Sekarang ni saya macam, lantak kau lah Aliff Syukri oii aku tak kuasa dah nk melayan hahaha”-kata Datin Shahida

Tambahnya lagi, cara Datin Shahida mencari ketenangan tanpa mengetahui gosip kontroversi suaminya itu dengan tidak membaca serta buka media sosial. Dengan cara itu, ketenangan dapat dikecapi olehnya.

Datin Shahida juga sering menasihati suaminya itu, agar tidak melakukan kontroversi lagi.

“I ada bagitahu dia, u ada anak, anak u sekolah agama, u semakin tua, u ada duit, u ada harta apa lagi yang u nak. tau tak apa yang di jawab? dia kata dia nak jadi artis, yang tu tak boleh buat apa-apa laa hahaa”-ujar Datin Shahida

Katanya lagi, terkenang dahulu pernah bergaduh teruk dengan suami semasa mengandungkan Yusuf anaknya itu. Ketika itu, Datin Shahida lari dari rumah dengan harapan dipujuk suaminya itu namun tidak pujuk juga. Tambahnya lagi, ketika itu dia menetap dari satu hotel ke satu hotel lain sehinggakan akhirnya sewa rumah dan bawa ana-anak bersama.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Kak KM Mengaku Memang Minta Dikecam, “Dari Kecamanlah Kita Boleh Naik”

Siapa yang tidak kenal dengan usahawan sensasi iaitu Liana Rosli atau lebih dikenali dengan panggilan Kak KM yang sering menjadi perbualan hangat netizen masa kini. Kak KM sering menimbulkan kontroversi terutamanya di laman media sosial miliknya.

Selain itu juga, Kak KM bukan sahaja terkenal dalam perniagaannya, malah dia juga dikenali dengan seorang yang gemar berkongsikan video masakkannya kepada orang ramai.

Dalam temubual Nona baru-baru ini, Kak KM menceritakan tentang pengalaman hidupnya yang dibesarkan oleh seorang ibu tunggal, yang merupakan pelakon iaitu Normah Damanhuri. Katanya lagi, tidak mudah melihat ibunya itu membesarkan mereka adik beradik seorang diri.

Kini Perniagaan jamunya semakin laris dan apa yang Kak KM ingin lakukan adalah untuk membalas jasa ibunya dahulu yang bersusah payah membesarkannya. Dia juga sering berkongsi video di media sosial, di mana dia memewahkan ibunya yang tersayang itu

Mengenai kecaman pula, kata Kak KM dia sudah lali dengan perkara tersebut dan dari kecaman itulah kini rezekinya semakin meluas.

“Kita dah tahu dah dalam industri ni  kita memang akan dikecam, memang kita minta pun dikecam, sebab daripada kecaman itulah kita boleh naik. Kalau takde kecam orang tak kenal kita”-kata Kak KM

Kata Normah Damanhuri, Kak KM merupakan anak yang baik dan bila ditanya mengenai pakaian anaknya itu, dia inginkan anaknya berubah dengan sendiri dan bukan kerana paksaan dan dia percaya bahawa satu hari nanti anaknya akan baiki dirinya sendiri.


[VIDEO] “Dulu I Memang Tak Suka Ayah I, Sebab Bandingkan Dengan Abang Tapi..”-Luah Sajat

Usahawan kosmetik sensasi yang dikenali, iaitu Nur Sajat sering menggunakan laman sosial sebagai platform untuk menarik perhatian dari netizen. Rata-rata netizen suka melihat telatah Sajat di tiktok, di mana dia sering membuat live bagi menghiburkan pengikutnya di situ.

Sajat dikenali dengan perangai yang ‘masuk air‘ yang membuatkan ramai gemar memasuki apabila dia melakukan live di tiktok miliknya. Setiap kali menonton live Sajat, ada saja lawak yang dibuatnya sama ada mengenai isu semasa ataupun apa-apa perkara yang terlintas difikirannya yang dapat dijadikan topik bualan.

Baru-baru ini, Sajat berkongsikan cerita mengenai bapanya ketika membuat Live di tiktok miliknya. Sajat memberitahu bahawa, sebelum ini dia tidak pernah suka dengan layanan bapanya itu kepadanya.

“Dia suka macam haaa keras sikit! dia suka bandingkan i dengan abang i. Sikit2 dia tolak i kata i tak boleh buat kerja laa”-kata Sajat

Sajat memberitahu lagi, dia menyedari bahawa bapanya itu tidak suka akan dirinya dan dia berjanji untuk membuat bapanya suka dan menghargainya. Kata Sajat lagi, bapanya sering menjadi mangsa buli dengan kawan-kawan di tempat kerjanya kerana mempunyai anak p0nd4n seperti Sajat.

Tambah Sajat lagi, dia akur kerana tiada bapa di atas dunia ini yang mahukan anak jadi seperti dirinya itu. Ayahnya berkata kepadanya, walaupun dirinya begitu akan tetapi dia tidak sangka anak yang ini dapat membawanya pergi menunaikan umrah sebanyak 2 kali.


Selepas Shila Amzah Bertunang, Netizen Kritik Pelamin Pula,- “Macam Nasi Goreng Cina”

Pada hujung minggu yang lalu, pasti ramai yang terkejut setelah melihat penyanyi Shila Amzah, 33, dan pempengaruh media sosial, Ubai MZ, 25, melangsungkan pertunangan. Manakan tidak, tiba-tiba sahaja Ubai berkongsi foto di Instagram (IG), yang memaparkannya dan Shila mengenakan busana dengan rona ungu, sambil duduk atas pelamin.

Dalam masa yang sama, Shila atau nama sebenarnya, Nurshahila Amir Hamzah bersyukur kerana status Ubai yang sebelum ini hanya teman lelaki kini berubah menjadi tunang.

Beberapa hari selepas pertunangan pasangan ini, timbul pula isu lain yang mengaitkan pelamin mereka. Di laman twitter, kecoh dikalangan netizen membuat perbandingan pelamin tersebut tak ubah seperti Nasi Goreng Cina. Ada-ada je kan?

Pengguna di laman twitter ini berkongsi foto Shila dan Ubai bergambar bersama dengan keluarga di atas pelamin. Namun latar belakang di pelamin menjadi perhatian kerana ia hampir menyerupai 3 buah pinggan berisi nasi.

Apa-apa pun, krtitikan netizen ini hanya sekadar gurauan untuk pasangan Shila dan Ubai. Mungkin tengah lapar, sampai tengok pelamin pun dikaitkan dengan makanan.

Terdahulu, pasangan ini mengaku bercinta menerusi sesi siaran langsung aplikasi TikTok.

Shila pernah mendirikan rumah tangga dengan Haris Idraki Elias pada April 2018, namun ikatan perkahwinan tidak berpanjangan apabila bercerai pada Februari 2022.

Hasil perkahwinan, Shila dikurniakan anak lelaki, Seth Uwais yang kini berusia dua tahun.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Selebriti Sekarang Kahwin Cerai Boleh Guna Alasan Gimik Je”-Peminat Keliru Mahu Percaya Atau Tidak Sharnaaz Belum Bertunang

Gimik atau prank dalam kalangan selebriti tempatan seakan tidak boleh dipisahkan. Bahkan ianya dikatakan sudah seolah-olah menjadi trend terkini untuk mewar-warkan apa jua konten yang mengejutkan para peminat mereka.

Sama ada ia dihasilkan sekadar suka-suka ataupun untuk tujuan promosi, semuanya bergantung pada selebriti berkenaan.

Benar atau tidak, gejala video viral dalam kalangan artis mahu pun selebriti, mencetuskan persoalan mengenai gimik atau kemasyhuran seketika yang andai gagal dikawal, bisa mengundang padah.

Berbahas soal ini, baru-baru ini tiada angin tiada ribut, perkongsian pelakon Sharnaaz Ahmad  menjadi perhatian ramai apabila memuat naik gambar lengkap berbaju Melayu biru bersama anak lelakinya Jebat Jayden.

Turut kelihatan di atas pelamin seorang wanita yang turut mengayakan persalinan sedondon biru namun menutup wajah dengan bunga tangan yang dipegangnya.

Menerusi perkongsian itu, Sharnaaz turut mengatakan dirinya bukan lagi seorang duda. Sharnaaz turut meletakkan tanda pagar pada perkongsian itu #MamuKenaGari #SxAeday dan #DalamHatiAdaTaman.

Bagaimanapun, baru-baru ini Sharnaaz Ahmad tampil menafikan  mengenai khabar berita mengenai status dirinya yang sudah mengikat tali pertunangan dengan Amelia Christie selepas kecoh berita tersebut tersebar dalam media sosial.

Memetik laporan Kosmo, Sharnaaz berkata, apa yang dikongsikannya dalam Instagram hanyalah gimik semata-mata.

“Tak. Gimik. Itu sahaja saya boleh kata,” ujarnya.

Sharnaaz atau nama sebenarnya, Sharnaaz Ahmad Basir Ahmad memberitahu, dia mempunyai alasan tersendiri mengapa foto tersebut dipadam tidak berapa lama.

“Malas nak layan. Saya banyak kerja sebab itu, saya padam gambar. Tunggu ‘posting’ yang dah betul nanti.

“Lantak merekalah nak tulis apa dah memang kerja mereka. Tunggu muat naik yang sudah disunting nanti,” kata pelakon filem Polis Evo 3 itu.

Tegas Sharnaaz, foto yang dikongsi tidak menampakkan langsung wajah wanita yang disandingkan namun segelintir pihak memandai-mandai membuat spekulasi sendiri.

“Apa benda? Mana ada Amelianya (dalam gambar dikongsikan). Jangan memandai mat,” ujarnya.

Menjengah ke ruangan komen, ada segelintir netizen mula menyoal dan berasa tidak puas hati dengan perkongsian berkenaan serta menganggap permainan gimik ini seolah-olah sudah melampau dan tidak sesuai untuk dijadikan hiburan jika melibatkan soal kahwin atau nikah.

Sungguhpun begitu, rata-rata peminat meluahkan perasaan bersyukur kerana duda kegilaan ramai ini masih bujang dan belum mengikat tali pertunangan.

Bagaimanapun, orang ramai diharap tidak membuat sebarang spekulasi berlebihan mengenai selebriti kesayangan ramai ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Netizen Kecam Ismail Izzani-“Tak Lalu Nak Tengok Hero, Pelakon Lain Dah Pupus Ke Sampai Ambil Dia Ni?”

Baru-baru ini, drama terbitan dari A Aida Production, hangat diperkatakan netizen apabila memilih Ismail Izzani sebagai pelakon utama lelaki dan Sofia Dendroff sebagai pelakon utama wanita. Drama tersebut kini ditayangan dari isnin hingga jumaat, jam 7 petang.

Perkara tersebut mendapat kecaman yang hebat dari netizen di laman facebook siaran TV tersebut. Menurut mereka, pelakon utama lelaki yang diambil bagi drama berkenaan sangat tidak sesuai digandingan bersama pelakon wanita terbabit.

Rata-rata mereka meninggalkan komen bahawa, hanya melihat satu episode sahaja dan terus tukar ke siaran lagi kerana tidak gemar denga pelakon tersebut yang dianggap belum cukup matang untuk memegang watak sebegitu.

“Pelakon lelaki yg lain dah pupus ke sampai nak kena amik si mail ni, haritu tengok episode 1 je, tu pun separuh je.. tak lalu tengok hero nya urmmm”-kata mereka

“Betul la macam tak ada pelakon lain, macam budak sekolah”-tulis mereka

“Tak minat tengok, Hero pun agak-agak la. dah macam budak tingkatan 3 tunggu mak bagi duit belanja sekolah adoiii.”-ujar mereka

“Sedih citer melayu sekarang, hero dia macam budak menengah rendah. Bukan sekadar sedih je.. bosan pon ye gak drama cinta tak sudah-sudah”-tambah mereka

Apa-apa pun, itu sudah rezeki Ismail Izzani untuk mendapat watak sedemikian. Apa kata anda?


PU Syed Titip Pesanan ‘Padu’ Buat Ifa Raziah Isu Tarian Goyang?-“Demi Perhatian…”

Pendakwah bebas, Pencetus Ummah (PU) Syed tampil memberikan teguran terhadap usahawan dan pelakon, Ifa Raziah selepas tular isu video tarian goyang bersama usahawan kosmetik sensasi, Datuk Seri Aliff Syukri.

Menerusi hantaran di Instagram, PU Syed menyatakan bahawa usahawan berkenaan sebenar telah dikenali ramai, namun telah memilih jalan yang ditegah Islam untuk kekal diingati.

“Buat Mak Cik Ifa Raziah, mak cik sebenarnya sudah dikenali oleh masyarakat seperti mak cik sebut dah 27 tahun jadi anak seni.

Apa yang sedia ada sekarang sudah cukup untuk  buat mak cik diingati ramai, namun makcik memilih jalan yang Islam tegah dan larang untuk kekal diingati.

Kami doakan mak cik bertaubat dan sedar bahawa dosa mengajak ke arah dosa itu besar. Terutama apabila ada peminat mak cik terikut dan membuat perkara yang sama seperti yang mak cik telah lakukan.-“tulis PU Syed

Dalam pada itu, PU Syed turut mempersoalkan tindakan Ifa Raziah yang seharusnya berubah memberikan tauladan yang baik kepada umat Islam.

“Demi perhatian orang, makcik sanggup berterusan melakukan perbuatan yang Islam menegahnya. Bilakah agaknya makcik berubah agar menjadi tauladan yang baik buat manusia?.

Dulu ada ustazah datang beri teguran secara berdepan dan juga teguran secara terbuka. Semuanya asbab kasih kepada sesama saudara Islam.

Maka besar harapan agar mak cik berubah atau adakah mak cik nak tunggu malakul maut yang datang memberi sebesar-besar ingatan iaitu MATI?.”-soal PU Syed

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Shila Amzah Disoal Peminat Bagaimana Ibu Boleh Terima Ubai?, Ini Jawapannya!

Pada hujung minggu yang lalu, penyanyi, Shila Amzah telah selamat melangsungkan pertunangan bersama pempengaruh media sosial, Ubai Mz atau nama sebenarnya Muhammad Ubaidillah Mohd Zulkefli.

Terkini, Shila dilihat menjawab persoalan peminat yang diajukan buatnya mengenai bagaimana ibunya, Fauziah Sarman dapat menerima Ubai yang lapan tahun lebih muda daripada penyanyi lagu Patah Seribu itu.

“Macam mana kasha buat your mom terima Ubai? My bf muda dari i tapi mommy tak suka.”-soal peminat di Instagram

Shila kemudian menjawab persoalan peminatnya itu dengan menyatakan bahawa ibu harus dipujuk secara perlahan serta meyakinkan mereka bahawa usia bukan segalanya.

“Pujuk la slowly, dan teman lelaki anda pun kena pandai main peranan ‘mengorat’ mummy you. Saya rasa kena yakinkan dia bahawa usia bukanlah segalanya. Kalau you sorang je pujuk memang penat..”-Jawab Shila

Tambahnya lagi, Shila turut menceritakan bahawa ramai bekas teman lelakinya telah ‘di reject’ oleh ibunya dan akhirnya baik dengan Ubai yang kini sah menjadi tunang kepada Shila.

“Ramai je my ex bf yang kena reject dengan my mom sebelum ni. Sekarang je okay sebab at the end of the day, we get to shoose our own happiness. Dan bertanggungjawab dengan keputusan kita sendiri.”-kongsi Shila

Sekadar info, Shila Amzah pernah mendirikan rumah tangga dengan Haris Idraki Elias pada April 2018, namun berpisah pada Februari 2022.

Hasil perkahwinan, Shila dikurniakan seorang anak lelaki, Seth Uwais yang kini berusia dua tahun.


Diana Danielle ‘Reject’ 8 Cincin Daripada Farid Kamil?-“Saya Sangat Tidak Selesa…”

Pelakon, Farid Kamil baru-baru ini mencuri perhatian ramai selepas memberi makluman bahawa dirinya telah menghadiahkan lapan barang kemas kepada isterinya, Diana Danielle menerusi anak mereka, Muhammad dan Nur Aurora ketika menghadiri Mahkamah Rendah Syariah Petaling, Subang Bestari, petang semalam.

Diana Danielle, menerusi Insta Stories menjelaskan bahawa dia tidak menerima “8 cincin” yang dimaksudkan serta mengakui rasa tidak selesa dengan pemberian berkenaan.

“Sebenarnya saya tidak terima ‘8 cincin’. Dia beri kepada anak lelaki saya dan menyuruhnya untuk beri kepada saya.

Saya sangat tidak selesa mengenai hal itu, tetapi saya membuat keputusan untuk tidak memberikan sebarang reaksi.”-jelas Diana

Tambahnya lagi, Diana menegaskan bahawa dia tidak pernah mengucapkan terima kasih kepada Farid Kamil kerana dia telah menolak pemberian cincin berkenaan menerusi peguamya, namun anak lelakinya telah digunakan untuk memberikan cincin tersebut kepadanya.

“Dan saya tidak pernah mengucapkan terima kasih kerana saya tolak cincin itu menerusi peguam saya tetapi dia gunakan anak lelaki saya untuk memberikan cincin itu kepada saya.”-kata Diana

Dalam pada itu, Diana turut menitipkan pesanan buat Farid agar tidak lagi memberikan sebarang pemberian hadiah menerusi anak-anak mereka berdua, Muhammad dan Nur Aurora.

“Jadi kini orang awam telah mengetahui hal ini dan tolong jangan memberi sebarang hadiah melalui anak-anak lagi.”-ujar Diana

Apa komen anda? Kita doakan yang terbaik sahaja buat mereka berdua..

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Rakan Selebriti ‘Berang’ Sharnaaz Ahmad Gimik Bertunang?-“Kau Game Aku!!!”

Baru-baru ini tular foto yang memaparkan pelakon, Sharnaaz Ahmad lengkap berpakaian berbaju Melayu bersama anak lelakinya, Jebat Jayden bersama seorang wanita yang mengenakan persalinan sedondon berwarna biru muda, seolah-lah memberikan “hint” bahawa dia sudah mengikat tali pertunangan bersama wanita pilihannya iaitu pelakon, baharu, Amelia Christie Lim.

Walaubagaimanapun, persoalan kini telahpun terjawab apabila Sharnaaz berkongsi satu video di Instagram miliknya, hanyalah  mempromosikan produk kesihatan yang dikenali sebagai Berryfull.

“Akhirnya, hari yang ditunggu-tunggu telah tiba 🔥 . Maaf ya 🙏🏻😅.”-kapsyen Sharnaaz di Instagram

A post shared by Sharnaaz Ahmad Basir Ahmad ™ (@sharnaazahmad)

Di ruangan komen, rata-rata peminat serta rakan selebriti membanjiri ruangan komen selepas menjadi mangsa ‘prank’ Sharnaaz, malah ada yang memuji kebolehan Jebat dalam berlakon di samping bapanya itu.

“Aduh mamu ni saja nak prank kami kan. Haha.”

“Hahahha kos dia punya marketing tu uish haha anak hantu betui.”

Ternyata hanya gimik ya, Sharnaaz tidak melangsungkan pertunangan seperti yang dimaksudkan oleh orang ramai.

Terdahulu, perkongsian Sharnaaz yang telah dipadam mengundang spekulasi orang ramai lebih-lebih lagi dengan tanda pagar yang digunakan iaitu #SxAeday, #MamuKenaGari dan #DalamHatiAdaTaman.


Singapore Airlines Tawarkan Wi-Fi Percuma Tanpa Had Untuk Semua Penumpang

Penumpang Singapore Airlines (SIA) yang melakukan perjalanan dalam kelas ekonomi dan ekonomi premium akan dapat mengakses Wi-Fi tanpa had percuma mulai 1 Julai. Syarikat penerbangan itu mengumumkan hal ini pada hari ini, Rabu (31 Mei).

Untuk menikmati faedah, penumpang mesti menjadi ahli program ganjaran SIA KrisFlyer. Pendaftaran adalah percuma.

“SIA akan menjadi “syarikat penerbangan pertama yang menawarkan Wi-Fi tanpa had percuma kepada pelanggan merentasi semua kelas kabin dan hampir seluruh jenis pesawat”, kata mereka kepada CNA.

Sehingga 1 Mei, SIA mempunyai 136 pesawat penumpang dalam syarikat penerbangannya. Kira-kira 95 peratus daripada SIA dilengkapi dengan sambungan dalam penerbangan, kecuali tujuh pesawat Boeing 737-800 yang merupakan antara pesawat tertua SIA. Tujuh pesawat ini tidak didayakan Wi-Fi dan dijadualkan akan dihentikan pada tahun-tahun akan datang.

Pada masa ini, ahli KrisFlyer yang melancong dalam kelas ekonomi dan kelas ekonomi premium masing-masing ditawarkan dua dan tiga jam Wi-Fi percuma.

Wi-Fi tanpa had percuma kini ditawarkan kepada semua penumpang dalam kelas Suite, Pertama dan Perniagaan, termasuk bukan ahli KrisFlyer.

Ia juga ditawarkan kepada ahli Kelab Perkhidmatan Penumpang Keutamaan SIA dan pemegang kad tambahan di semua kelas kabin.

“Dengan Wi-Fi onboard kami, pelanggan kami dapat terus berhubung dengan orang tersayang mereka, menyiarkan foto di saluran media sosial mereka atau sentiasa dikemas kini mengenai berita terkini,” kata jurucakap SIA itu.

“Kelajuan dan pengalaman Wi-Fi dalam penerbangan mungkin berbeza daripada rangkaian darat, dan bergantung pada bilangan pengguna serentak dan jenis aktiviti yang dilakukan pada peranti pelanggan.”

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.